open-index/open-wikipedia-markdown huggingface dataset:
蟶子

**蟶子**（通用讀音：sing3 zi2；字典正音：cing1 zi2），學名**竹蟶科**（*Solenidae*），係雙殼綱簾蛤目貝類動物，住喺海度。喺中國沿海城市嘅街市成日見，海鮮食材。

## 形
形狀扁長方型，似剃刀，所以英文叫 Razor Clam。殼薄，成年期嘅貝有十到十五厘米。住喺淺沙。

## 種
**Solen corneus* Sowerby, 1874 
**Solen gordonis* Yokoyama, 1920 
**Solen grandis* Dunker, 1861 
**Solen krusensterni* Schrenck, 1869 
**Solen luzonicus* Dunker, 1861 
**Solen marginatus* Pennant, 1777 
**Solen obliquus* Spengler, 1794 
**Solen roseomaculatus* Pilsbry, 1901 
**Solen strictus* Gould, 1861

## 食法
嚮廣東流行蒸或炒。有時會加粉絲。

## 攷
純量

**純量**（ | ），又叫**標量**，係物理學概念，嚴格嘅定義係喺坐標系變換嘅時候唔變嘅量（例如歐氏空間嘅距離，閔氏空間嘅時空間隔）。通俗理解就係只有大細無方向嘅量。

## 睇埋
*向量
擬設

**擬設**（）係數學同物理學術語。意思係先作出一個假設，並且按照爾個假設去進行一系列嘅演算，用所得到嘅結果來檢驗最初嘅假設成唔成立。喺一個問題難以用直接嘅方法解決嘅時候，擬設經常係解決問題嘅出發點。
## 實例
統計學上面想搵出兩個量之間嘅關係，一般係先畫散點圖，如果散點圖上面尐點大致分佈喺一條直線附近，就會作出爾兩個量有線性關係嘅擬設，根據線性模型用最小二乘法做一系列嘅計算，再用計出來嘅相關係數檢驗到底開頭個假設成唔成立。
漢語拼音

**漢語拼音**可以係：
*泛指所有用拉丁字母拼寫中文（各種漢語）嘅各式串法。
**廣府話：香港語言學學會粵語拼音方案、教育學院拼音方案、廣州話拼音方案、*其他睇[[粵語拼音]]*。
**國語：普通話拼音（中華人民共和國官方嗌做「漢語拼音」，但漢語唔等於普通話，呢個嗌法明顯有問題）、威式拼音、通用拼音、郵政式拼音。
普通話拼音

，係用拉丁字母記寫漢字普通話音嘅轉寫體系。係由中華人民共和國政府喺1958年所創，1979年取代咗威式拼音成為英文拼寫中國大陸人名、地名嘅標準拼音。

中華人民共和國官方叫佢做（普通話拼音：Hànyǔ pīnyīn），但漢語唔等於普通話，呢個嗌法明顯有問題，有官話霸權主義（見推普滅方）之嫌。

字母表同英文字母表一樣。喺拼寫上，呢套拼音根據普通話嘅語音分成咗聲母表同韻母表，聲母有21個，韻母有37個，另外重有4個聲調符號同1個隔音符號。

## 聲母
包括每個音節開頭嘅輔音，但係唔包括零聲母嘅情況。上面嗰個係拼音字母，下面係國際音標。

聲母表個順序：

## 韻母
下列普通話拼音37個韻母，每一格嘅第一行第一個係唔拼聲母嘅寫法；第二個係拼聲母嘅寫法；第三個係IPA；第二行第一個係注音字母，第二個係例字。注意帶-r係標示呢個韻母兒化咗，唔係話個-r會發音：

## 聲調

普通話入面有四個聲調同埋輕聲：
* **第一聲**（**陰平**，或**平調**，¯）
* **第二聲**（**陽平**，或**升調**，ˊ）
* **第三聲**（**上聲**，或**上音**，ˇ）
* **第四聲**（**去聲**，或**去音**，ˋ）

## 爭議
雖然官方稱之為「漢語拼音」，但實際上漢語萬萬千，各地語音唔同，呢套拼音只能夠拼寫到普通話嘅語音，論拼寫廣府話就要另造拼法，而佢拼寫體系中以清濁字母分別對應送氣、冇送氣聲母嘅做法，面對江浙話、福建話呢啲塞音三分（清濁+清音送氣不送氣）嘅語言就更加拼寫唔到。而呢啲南方漢語都係「漢語」，所以有人認為呢個名名不副實，甚至宣揚緊「官話霸權」，暗示只有官話先至係漢語、其他漢語語都唔算「漢語」，而呢點係嚴重違反事實嘅。

而家普通話拼音係中國大陸漢族地方統一嘅地名、人名英文寫法，唔似港澳、外國唐人個名可以據佢自身母語發音來拼寫，畀一啲人認為係一種文化打壓。好似廣州、廈門、天津英文名由Canton、Amoy、Tientsin改成Guangzhou、Xiamen、Tianjin，就令當地市民好嬲，因為呢啲舊名伴隨嗰時嘅國際聲望通行世界，已經成為城市招牌，換咗個名令人認唔出，等於損失咗品牌資源，亦令當地人喪失咗本來用母語嚟命名嘅基本權利。

教育之中，普通話拼音作為推普工具、漢字注音工具，成為唯一嘅注音標準，結果令一啲人母語水平下降，望到隻字只曉得普通話讀音，而唔知母語讀音。

而一啲人質疑拼寫嘅合理性。比如j、q、x、zh呢一類嘅拼寫，用英文來發唔似原音，有時可能連點讀都唔知，不過呢種情況喺其他一啲拼音方案入面都會有。

不過有啲人認為普通話拼音方便咗唔同地區嘅中國人溝通，並且對中文數碼檢索、圖書館學等有極大貢獻，唔可以抹殺。

## 註

類:拉丁字母拼音
聖誕老人

**聖誕老人**係神話人物，出自歐洲，流行自西方文化。傳說佢會喺聖誕節前，送禮物畀細路仔。坊間流傳話佢住喺北極，坐飛天鹿車，由煙通爬入屋內，放禮物入隻襪，對大襪就係叫做聖誕襪。

聖誕老人嘅原型嚟自4世紀基督教聖人聖尼古拉。

## 第啲語言嘅名稱
英文聖誕老人叫**Santa Claus**。

## 睇埋
* 聖誕老人村
* 仙子
* 童話
雪米糍

**雪米糍**（）係雪糕甜品一種。佢係嚟自日本嘅，叫做**雪糕和菓子**（日文：アイスクリーム餅），由日本嘅和菓子改造出嚟。

佢嘅外形同麻糬一樣，亦都似糯米糍，係用糯米粉造，但係入便係雪糕餡，食落幾煙韌。

佢最初係由日本樂天集團發明，個名叫「雪見大福」，之後由日本傳到世界唔同國家。

## 出面網頁
*
向量

**向量**（，），粵港地區嘅中文又叫**矢量**，係有方向嘅量，由距離同方向組成，尤其常見於數學同埋物理。喺三維空間（一般正常人類環境）嘅情況下，一個向量可以想像成包含咗三個數，表示個向量喺三條軸分別數值係幾多，例：一個喺三維空間表示速度嘅向量會包含三個數 (x_1 , y_1 , z_1)，三個數分別表示「沿 X 軸嘅速度」（x_1）、「沿 Y 軸嘅速度」（y_1）同埋「沿 Z 軸嘅速度」（z_1）。

相反無方向嘅量，就叫標量或純量。向量a表示做\vec{a}。由A點射到B點嘅向量寫做\vec{AB}。

距離係1嘅向量又叫單位向量。向量a嘅單位向量記做\hat{a}。

x,y座標入面，通常用\hat{i}代表向右移動一格；用\hat{j}代表向上移動一格。所以一個二維向量可以寫做\vec{a}=x\hat{i}+y\hat{j}。

## 算法
設：
:\vec{a}=a_x\hat{i}+a_y\hat{j}
:\vec{b}=b_x\hat{i}+b_y\hat{j}
*點積，寫做 \vec{a}\cdot\vec{b} = a_x b_x + a_y b_y。
*叉積，寫做 \vec{a}\times\vec{b} = ( a_x b_y - a_y b_x )\ \hat{k}，其中 \hat{k} 係 z 軸嘅單位向量。

## 睇埋
*矩陣
*複數
*向量空間
飛鵞山

**飛鵞山**（，**Kowloon Peak**），又寫**飛鵝山**，係香港一山，喺九龍東北，近牛池灣。飛鵞山喺新九龍同新界交界處，九龍山脈東面至高，高六百零三米，卽一千九百七十八呎。

飛鵞山有飛鵞山道可上，上面好幽靜，係著名飛車勝地，並無公共交通可達。

麥理浩徑同衞奕信徑，皆經此山。飛鵞山下有基維爾營地，屬香港童軍總會。山唔少範圍，都喺馬鞍山郊野公園之內。

## 温度

## 附近嘅山峰
*東山
*象山
*大上托
*斧山
*水牛山
*黃牛山
*大老山
*平山
天遮

**天遮**，係布一大塊，用嘢撐起，用來遮住個天，遮日遮雨。有啲附喺屋宇之外。郊野嘅話，亦可綁住周圍嘅樹，拉開遮天。

## 文
英文叫**awning**。另有語體文叫**天幕**。
馮坤

**馮坤**（，）係中華人民共和國女子排球員。

## 出面網頁

## 演藝事業

馮坤12歲開始打排球，16歲就被選入北京排球隊。過咗一年，佢就入選咗國家隊。當時中國隊經過多年稱霸後，正處於低谷期。不過球隊開始重新振作，2001年贏咗亞洲錦標賽；2002年喺世界錦標賽得第四；2003年奪得世界盃冠軍；跟住2004年雅典奧運會仲攞到金牌——準決賽打贏咗衛冕冠軍古巴，決賽嗰陣原本落後兩局，最終反敗為勝擊敗俄羅斯。

馮坤喺2008至2009賽季隨住Asystel Novara攞到CEV杯冠軍，仲獲頒最佳二傳手。

打完2010/11賽季中國排球聯賽（佢當時效力廣東恒大女排）之後，馮坤就正式宣布退出職業排球。
楊昊 (女排運動員)

**楊昊**（；，）係中華人民共和國女子排球員。佢喺2003年嘅排球世界盃同2004年雅典奧運會、2006年多哈亞運會入面幫中國隊攞咗世界冠軍。喺2008年北京奧運會幫中國隊攞到銅牌。

## 攞過嘅獎
* 2001年排球世界盃（冠軍）
* 2002年亞運會（冠軍）
* 2003年排球世界盃（冠軍）
* 2004年雅典奧運會（冠軍）
* 2005年排球亞洲盃（冠軍）
* 2007年排球亞洲盃（亞軍）
* 2008年北京奧運會（季軍）
竹絲

**竹絲**係竹刨出嘅幼條，幼到一絲絲噉。英文叫 **bamboo shavings**。竹纖維可以變布、線同衫，但多數唔係直接用原竹，而係化學再生出嚟嘅纖維。

## 紙
「竹絲」係古代種紙嘅名 。

揀竹做竹絲好講究。一般揀三年左右嘅竹最啱；太老會硬同易斷，太嫩水分同糖分高，易生蟲發霉。採伐時間都重要，白露到立春前收嘅「冬竹」水分低、結構密實，通常比「春竹」更耐用 。

製作時會先將竹分段，再用機器拉絲，粗幼可按需要調校。做彎位多嘅產品，多數用 1 mm 至 2.5 mm，夠柔軟又唔易斷。亦可以手工拉絲 。

## 絲替代品
**竹絲**近年喺服裝同家具市場愈嚟愈受歡迎，好多人當佢係真絲嘅平價替代。不過其實「竹絲」並唔係真係有蠶絲成分，而係用竹纖維素再加工做出嚟嘅布料。佢摸落滑身、有光澤，所以先叫做「絲」。但要留意，大部分市面上嘅竹絲其實係竹粘膠（又叫竹人造絲），生產過程涉及化學物質。

製作方面，竹先會打成漿，再用化學方法抽出纖維素，經噴絲、紡紗、織布變成布料。傳統竹粘膠會用到燒鹼同二硫化碳等化學品。成品會再加工，令質感更順滑，更似真絲。竹絲柔軟、有自然光澤、透氣吸濕，對皮膚相對友善，而且價錢比真絲平 。

## 環保
竹比棉花做紡織原料優點有好多。佢可以高到 35米，係禾本科最大嘅植物。竹係全球生得最快嘅木本植物，有人紀錄到一種日本竹每日生高超過一米 。 全球有超過 1,600 種竹，分佈喺 寒帶 同 熱帶地區 。地球大約有 4,000 萬公頃竹林，大部分喺亞洲 。 竹生得快，又可以喺唔同氣候下生長，理論上比好多其他植物更環保、更靈活。

## 睇埋
*竹絲雞

## 攷
平板電話

**平板電話**（英文：**Phablet**，由**Ph**one（電話）加上T**ablet**（平板）兩個英文詞組成）係一種大細喺大型智能電話同小型平板電腦之間，用觸控式螢幕嘅跨界流動電子設備，產品嘅定位亦係兩者之間，螢幕大細介乎5.3吋到7吋之間。

## 詞語
2013年8月，牛津詞典在線版（Oxford Dictionary Online）收錄咗呢個新名詞，解釋係「屏幕尺寸介乎典型智能電話同平板電腦之間嘅智能電話（a smartphone having a screen which is intermediate in size between that of a typical smartphone and a tablet computer）」。

## 參考
竹絲雞

**竹絲雞**（英文：**Silkie**），又叫**烏骨雞**、**烏雞**，係家雞其中一種，毛係白色，但骨同肉都係黑色。中國人通常會用佢嚟燉湯，有滋陰清熱、補肝益腎、健脾止瀉嘅食療功效。

## 出面網頁
*
皮蛋酥

**皮蛋酥**以皮蛋做餡，喺嫁女餅中蛋象徵新婚娘子能夠開枝散葉。由於孕婦多食酸薑皮蛋，所以最初皮蛋酥係以蓮蓉包酸薑同皮蛋嘅。到1960年代，啲人嘅口味開始鍾意淨係用蓮蓉、豆蓉（鹹綠豆蓉）加半隻皮蛋來食，慢慢噉淘汰咗傳統嘅皮蛋酥。

## 睇埋
* 鹹蛋酥
Stanley

**Stanley**係拉丁字母串字，指：

*士丹利，姓氏
**士丹利勳爵，英國首相，香港嘅士丹利街用咗佢個名命名
**史丹利 (化學家)，美國化學家，1946年諾貝爾化學獎得主
*赤柱，香港一地。
*斯坦利港‎，福克蘭群島嘅城市
東風路 (廣州市區)

**東風路**（）係中國廣州市嘅大馬路，東西行車，日日有成三十萬部車行過。東住中山一立交，西到西場立交，全長8823米，闊40——44米，雙向總共有8——10條車道，兩邊都設有公交專用道。全路分東、中、西三段，中山一立交至越秀北路叫**東風東路**，越秀北路至解放北路叫**東風中路**，剩低嘅叫**東風西路**，總共連住28條路，有8條立交橋同多條人行天橋同隧道，全日禁止單車、噸半以上貨車開入。

## 歷史
東風路係3條馬路。舊時由西往東分別係德坭路、德宣路、黃埔大道。1968年文化大革命期間，條路由西往東俾政府改名東風一路至東風五路（東風壓倒西風噉解）。

1975年開始拓闊東風路，降低部分東風東路嘅斜度。1992年開始再次改造東風路，先後喺農林下路、越秀北路、盤福路等路口起立交橋，絕大部分路段取消紅綠燈，路中間架設護欄禁止車輛左轉同掉頭，以保證直行車流暢順。

1980年代左右，起咗兩條行人天橋跨東風中路接駁陵園西路同建設新村，一座接駁福音路，全採用緩衝鋪裝水泥路面，整體橋型包括兩個橋躉，接近高架路模式設計。舊時經常有走鬼喺天橋沿路擺賣。東風路單車線俾機動車佔用後，2012年以來大約每年發生一次行車撞擊橋躉嘅意外。2017年政府以此阻礙交通為由，統一清拆，改起鋼化加直𨋢嘅天橋，建設村僅復建一座。

### 東風西路
原名德坭路，因為條路由德宣西路尾開始，經牛皮寮同田洞，橫過鐵路，到泥城為止。1937年鋪好，全長3100米，闊30至40米，東邊一橛泥路俾人叫做「爛馬路」。1964年起好德坭立交跨越廣茂鐵路。1968年改名做東風一路、東風二路，1981年再改名做東風西路。

### 東風中路
清朝嗰陣由西往東分別係德宣街、天平街、二牌樓、天官里（明朝教育家湛若水喺道辦過書院）。1920年擴建做馬路，叫做德宣路，長1488米，闊28米。1954年起越秀北路到先烈路段，1959年起小北路到越秀北路段，1960年起到去梅東路。1968年改名做東風路，1981年再改名做東風中路。

### 東風東路
先烈路到石牌段1933年開始起。民國27年（1938年）之前叫廣虎路，即係廣州至虎門必經之路。後來改名造幣左路。民國34年（1945年）後改名叫黃埔大道（唔係依家嘅黃埔大道）。1968年改名東風五路，1981年再改名做東風東路。

## 附近嘅建築
*流花湖公園
*廣州少年宮
*廣州醫學院
*廣州國際金融大廈
*廣東省科學館
*廣州市總工會
*中山紀念堂
*廣州市人大常務委員會
*廣東省人民政府
*廣東大廈
*廣州市正骨醫院
*廣州起義烈士陵園
*中山大學中山醫學院
*中山大學附屬腫瘤醫院
*廣東工業大學
*羊城晚報社
*東峻廣場
*廣州市東環中學
*東風廣場
*錦城花園

## 經過嘅道路

由西至東排列，**粗體字**係主幹道
***[[西場立交]]**：**[[南岸路 (廣州)|南岸路]]**、**[[環市路 (廣州荔灣至廣州天河)|環市西路]]**
*廣雅路   
*流花路
***[[荔灣路 (廣州荔灣)|荔灣路]]** 
***[[康王路 (廣州)|康王北路]]**   
***[[人民路 (廣州荔灣同越秀交界)|人民北路]]**、**[[人民路高架橋]]**
***[[盤福立交]]：**盤福路
***[[解放路 (廣州)|解放北路]]**   
*連新路   
*吉祥路 
*正南路   
***[[小北路]]**、倉邊路  
*德政北路   
*越秀北路   
***[[東濠涌高架橋]]**   
*黃華路   
*建設大馬路   
*建設三馬路、陵園西路   
*建設六馬路 
***[[先烈路 (廣州)|先烈南路]]**   
*執信南路   
*竹絲崗二馬路
***[[農林下路]]**   
*福今路   
*東環路   
*梅東路
*梅花路   
***[[中山一立交]]**：**[[黃埔大道|黃埔大道西]]**、**[[廣州大道|廣州大道中]]**、**[[中山路 (廣州荔灣至廣州天河)|中山一路]]**

## 公共交通
廣州地鐵：
*西場站：
*紀念堂站：

## 參考
環市路 (廣州市區)

**環市路**係中國廣州市中心嘅主幹道，東西行車，全長大概8.4公里，約莫40米闊。西邊連住西場立交有以及南岸路、東風西路同增槎路嘅交匯處，東邊連住天河立交以及廣州大道中同天河路嘅交匯處。分西、中、東三段，由水蔭路、梅花路路口到麓湖路叫**環市東路**；向西至到大北立交叫**環市中路**；再向西叫**環市西路**。沿線有廣東省長途汽車客運站、廣州火車站、廣東電視台、廣州電視台、花園酒店、白雲賓館、文化假日酒店、遠洋賓館、友誼商店，重有越秀公園、蘭圃公園，係廣州市重要嘅交通、外貿、商業、旅遊業中心。

條路兩邊有公交專用道，其它車喺朝早7點到9點同下晝5點到7點唔可以開入公交專用道。

## 史
環市路從1931年開始起，當時係長3公里闊5米嘅由三元里至到登峰嘅軍用道路。1965年，開始起連到西場嘅環市西路，環市東路亦都拓闊咗。70年代開始向東延伸，1978年黑山立交橋起好之後，全線貫通。1999年起內環路高架，由西場立交向東至到小北立交路段上加起高架路，嗰段路面亦都相應拓闊。

## 著名地點
*廣州協和小學
*廣東省長途汽車客運站
*廣州火車站
*廣州市汽車站
*流花賓館
*草暖公園
*越秀公園
*廣州電視台
*廣東電視台
*花園酒店
*白雲賓館
*廣州友誼商店
*廣州中心皇冠假日酒店
*廣東工業大學
*廣州市第廿一中學

## 同佢交匯嘅路
由西至東數過來，**粗體字**為主幹道
***[[西場立交]]**：**[[南岸路]]**、**[[東風路|東風西路]]**
*水廠路
*彭城路
*西增路
*西灣路、廣雅路
***[[廣園路 (廣州)|廣園西路]]**
*站南路
*站前路
***[[人民路 (廣州荔灣同越秀交界)|人民北路]]**
***[[解放路 (廣州)|解放北路]]**
***[[小北路]]**、童心路
***[[東濠涌高架橋]]**
*北較場路、麓湖路
*和平路
*建設大馬路
*建設六馬路
*淘金路（穿過咗，唔連埋一齊嘅）
***[[區莊立交]]**：**[[先烈路 (廣州)|先烈南路]]**、**先烈中路**
*犀牛路
***[[農林下路]]**
*東環路
*水蔭路、梅花路、
***[[天河路 (廣州)|天河路]]**

## 公共交通
**[[廣州地鐵]]**
*西村站：
*廣州火車站：、
*小北站：
*淘金站：
*區莊站：、
*動物園站：

## 參考
專線巴士

**專線巴士**，即係專門服務某一個特定嘅群體嘅巴士。
## 例子
*從地方上來講，有專門去郊外旅遊點嘅專線巴士，亦有專門兜入社區嘅專線巴士；
*從時間上來講，清明節政府可能會開尐專線巴士去公墓道方便市民。
## 睇埋
*香港綠色專線小巴
秦淮區

**秦淮區**（）係中國江蘇省嘅副省級市南京嘅一個區。面積49.11 km²，人口103.2萬人。轄12條街道。
*街道：秦虹街道、夫子廟街道、紅花街道、雙塘街道、中華門街道、五老村街道、洪武路街道、大光路街道、瑞金路街道、月牙湖街道、光華路街道、朝天宮街道

## 史
秦淮區來自中華民國時期嘅第三區（門東區）同第四區（門西區），後來兩區併埋，取名自區內嘅秦淮河，面積22.34 km²。

原先秦淮區治喺秦虹街道，2013年3月28號白下區併入秦淮區，由原先5條街道變成12條，區治都搬咗去太平南路69號（五老村街道）。

## 攷
*秦淮區政府網站
科幻片

**科幻片**或**科學幻想片**，電影一種，以虛構科學技術（科幻）爲題材。古仔會講科學技術，點影響人同社會。科幻片裏頭嘅科學理論，現今主流科學界未必接受，好似外星人、外太空、超能力或時間旅行噉。中間成日有技術元素，有飛船、機器人、再造人、星際旅行噉。

## 文
英文叫**science fiction film**。
東京都會電視台

**東京都會電視台**（，），係日本一間以東京都為播送範圍嘅電視台，簡稱TOKYO MX，又叫MXTV。識別訊號為JOMX-DTV。

東京都會電視台由東京都廳（東京都政府）出資成立，喺1995年11月1號開播，係「全國獨立UHF放送協議會」成員。

## 中國大陸收視
中國大陸嘅觀眾可以用風雲直播、BS24等第三方中繼進行收睇。
紙皮

**紙皮**，又叫**瓦通紙**或**瓦坑紙**，係一種常用嘅包裝材料，由好多層紙組成，幾張平嘅紙黐埋一齊（等佢厚啲），再同折成波浪形嘅紙黐埋（波浪形比較好受力），噉樣一層平一層波浪形噉黐幾層，就得到紙皮。通常見到嘅紙皮係黃色嘅。佢比木要輕，又夠硬，兼夾容易剪開，而且又唔貴，所以好多人用佢。
馬房

**馬房**，又叫**馬檻**，係房一種，屋宇一種，有瓦遮頭，專畀馬用。馬房通常間開一格格，一格一馬。馬房見於農場、跑馬場、軍地等。

馬房唔單止安置馬，有時亦會餵馬等。有啲馬房會附設游水池等畀馬用。

## 文
喺語體文，馬房亦叫**馬廄**、**馬棚**、**馬舍**同**馬圈**等。
代用名

**代用名**係用嚟代替一般嘅人名，相當口頭讀「阿邊個邊個」，譬如教人填申請表嘅範例都會用呢類名。
## 各地常見嘅代用名
*香港同澳門：陳大文、Chris Wong（香港考試及評核局嘅英文試卷）
*中國大陸：張三、李四
*英文地區：John Doe、Jane Doe

## 參考
黃茅洲 (珠海)

**黃茅洲**係中國廣東珠海萬山群島南面一個島，位置係香港大嶼山南面45公里。廣東省氣象局同香港天文台夾份起咗個自動氣象站，為華南海域天氣報告提供風速資料。

## 參考
*香港天文台：珠江三角洲自動氣象站合作二十週年誌慶
沱濘列島

**沱濘列島**係中華人民共和國廣東惠州惠東南面一組列島，包括大三門、小三門、青洲、公洲、黃毛刀、紅聖公、大青針、鬼灣呢幾個島。

「沱濘」個「沱」即係「滂沱大雨」；「濘」即係「泥濘」。皆因爾幾個島落完大雨都變成爛泥地，所以有噉嘅名。
大萬山

**大萬山**又叫**大萬山島**、**萬山島**，係中華人民共和國廣東珠海萬山群島西南面一個島，亦係萬山鎮政府所在地。大萬山西面有小萬山。大萬山大約8.1平方公里咁大，住咗三千人，最高點叫大萬頂，海拔443.13米高。
沙堤

**沙堤**係中國廣東台山上川南面一個漁港，被譽為「廣東三大漁港」其中一個。
高欄

**高欄**係中華人民共和國廣東珠海金灣南面一個島，依家發展咗一個高欄港貨櫃碼頭。
惠若琪

**惠若琪**（）係中華人民共和國女子排球員。祖籍河北，大連出世。

## 出面網頁

類:大連人
類:祖籍河北
魏秋月

**魏秋月**（）係中華人民共和國女子排球員，司職二傳手。效力天津渤海銀行女排，而家着7號波衫。

## 參考

## 出面網頁

## 演藝事業

魏秋月曾代表中國女排奪得2008年北京奧運會銅牌，並喺2007年世界女排大獎賽中隨隊獲得銀牌。

魏隨國家隊奪得2010 年蒙特勒排球大師賽冠軍，並獲得最佳二傳。 

魏喺2010年世界錦標賽被評為最佳二傳手。 

喺2012年夏季奧運會令人失望嘅第五名之後，喺2013年，魏喺國家隊度休息咗一年，因為佢嘅膝頭受傷。佢喺2013-2014賽季同佢嘅前隊友馬蘊雯同張磊簽約。呢個係佢第一次為天津以外嘅球會效力。

2014年，魏被郎平召回國家隊，並獲得國家隊首發位置，並幫助佢喺2014年世界錦標賽中獲得銀牌。喺國家隊度過咗一個成功嘅賽季之後，佢喺國內聯賽中抽咗一段時間，去咗美國去處理佢喺朗平嘅幫助下長期受到影響嘅膝頭痛。佢喺2015年返嚟國家隊，亦都係中國隊嘅一員，喺2015年世界盃攞到金牌。

喺2016年，魏參加咗夏季奧運會，佢嘅隊伍喺決賽中以3比1擊敗塞爾維亞攞到金牌。佢喺頒獎典禮之後即刻透過 CCTV5 宣布退出國家隊。

2017年第十三屆中國全運會結束後，魏宣布以職業排球運動員身份退役。
極地

**極地**係地球嘅兩極附近嘅地方，北極同南極係中心；北極嘅北冰洋同南極嘅南極大陸都俾大量嘅冰包圍。

## 地理
*北極地區
*南極地區
紅崗區

**紅崗區**（）係中華人民共和國黑龍江省大慶市嘅區。面積623km²，人口20幾萬（2013年）。

## 史
紅崗區得名自紅崗油田（而家叫杏樹崗油田）。

原先屬安達縣第二區，喺共和國成立後，1949年11月從第二區劃出爲**第十區**，1955年3月改名爲**中內泡區**，1956年4月，徹區劃鄉，變成**杏樹崗鄉**。1958年1月，併入**義和鄉**，當年9月改名爲**太陽昇人民公社**，1960年11月再改名爲**杏樹崗公社**，當年12月，設**杏樹崗區**，屬安達市。1965年撤銷區，劃入啱恢復嘅安達縣。

1968年3月，將安達縣中內泡公社（原杏樹崗）嘅8個生產大隊劃畀安達特區（當時對外叫安達市）。1980年3月10號，設**紅崗區**，屬大慶市（原安達市）。

## 政區
紅崗轄5條街道、1個鎮、1個類鄉級單位，共25個社區、10條行政村。
*街道：紅崗街道、八百垧街道、杏南街道、解放街道、創業街道
*鎮：杏樹崗鎮
*單位：紅崗區鐵人生態工業園區

## 攷
陳珈穎

**陳珈穎**（，，），用過藝名**陳欣淘**（），係香港無綫電視前女藝員，由2009年開始拍電視劇，比較出名嘅角色係2013年《衝上雲霄II》做張智霖嘅床伴。佢亦做過細路節目主持。

## 電視劇
*2009年：《宮心計》飾 汪靜茹
*2010年：《公主嫁到》飾 秋兒
*2010年：《刑警》飾 記者（第1集）
*2011年：《潛行狙擊》飾 律師助手
*2011年：《我的如意狼君》飾 李思詠
*2012年：《飛虎》飾 軍裝女警 
*2012年：《巴不得媽媽...》飾 記者
*2012年：《雷霆掃毒》飾 謝韻怡助手
*2012年：《幸福摩天輪》飾 Jessie
*2013年：《戀愛季節》飾 星世界職員
*2013年：《女警愛作戰》飾 Angel
*2013年：《仁心解碼II》飾 羅永鏗秘書
*2013年：《好心作怪》飾 狗主（第10集）
*2013年：《衝上雲霄II》飾 曹美妮（Minnie）
*2013年：《情逆三世緣》飾 鮑汁（現代部分）
*2013年：《神鎗狙擊》飾 鎗會職
*2013年：《巨輪》飾 私家護士（第27集）
*2013年：《法外風雲》飾 職員（第22集） 
*2013年：《My盛Lady》飾 店員（第16集）
*2014年：《單戀雙城》飾 祕書
*2014年：《廉政行動2014》飾 方志強之妻（單元五）
*2014年：《點金勝手》飾 祕書
*2014年：《老表，你好Hea！》飾 女教師
*2014年：《飛虎II》飾 軍裝女警
*2014年：《名門暗戰》飾 Fay

## 參考
 
## 出面網頁
* 
*
白雲

**白雲**可以解：
*白色嘅雲
*白雲區
*白雲街道 (廣州市)
*白雲機場
*白雲 (台灣藝人)
*白雲 (香港藝人)
*楊維漢，藝名「白雲」，中國1930至1960年代電影演員
白雲 (香港藝人)

**白雲**（；，原名**白雲鳯**，）係無綫電視前藝員。佢響天津出世，17歲到香港定居。最出名係做過2012年遊戲節目《五覺大戰》嘅「神獸天使」「講唔猿」，之後亦都拍過唔少電視劇 。

白雲喺2015年4月宣佈將會同參選過香港先生嘅江俊霖拉埋天窗。

## 演出
### 電視劇（無綫電視）
*2013年：愛·回家
*2013年：情越海岸線
*2013年：老表，你好嘢！
*2013年：神鎗狙擊
*2013年：好心作怪
*2013年：仁心解碼II
*2013年：情逆三世緣
*2013年：神探高倫布
*2013年：戀愛季節
*2014年：使徒行者
*2014年：新抱喜相逢
*2014年：我們的天空
*2014年：八卦神探
*2016年：EU超時任務
*2016年：一屋老友記
*2016年：來自喵喵星的妳
*2017年：愛·回家之開心速遞
*2017年：不懂撒嬌的女人
*2017年：與諜同謀
*2017年：全職沒女
*2017年：使徒行者2
*2017年：誇世代
*2018年：宮心計2·深宮計
*2018年：特技人

### 電視節目（無綫電視）
*2011年：變身男女Chok Chok Chok
*2012年：五覺大戰
*2013年：反斗紅星放暑假

## 參考


## 出面網頁
* 
* 

類:前無綫電視女藝員
羅天池

**羅天池**（，，）係香港無綫電視前藝員，2003年讀過第17期藝員訓練班，讀訓練班之前已經拍過一啲電視劇，讀完後有更多演出機會，出名角色包括《畢打自己人》嘅勞素岳、《愛回家》嘅黃茂登。

## 演出
### 電視劇（無綫電視）
#### 2001年
*皆大歡喜 (古裝電視劇) 飾 池力共鎮鎮畫師助手

#### 2002年
*戇夫成龍 飾 當鋪職員（第1集）
*謎情家族 飾 表哥

#### 2003年
*皆大歡喜 (時裝電視劇)
*洗冤錄II 飾 樵夫（第5集）、衙差丙（第22集）
*金牌冰人 飾 福跟班
*律政新人王 飾 王品清
*沖上雲霄 飾 考生（第6集）、乘客（第14集）、AGCC職員（第20集）
*戀愛自由式 飾 酒樓職員

#### 2004年
*青出於藍 飾 莊志達
*爭分奪秒 飾 豹
*天涯俠醫 飾 錢生(第6集)

#### 2005年
*我師傅係黃飛鴻 飾 山賊
*心花放 飾 攝影師
*御用閒人 飾 阿武（揚州城衙差）
*胭脂水粉 飾 鄧經理
*識法代言人 飾 服飾店保安員、考生、ICAC調查員
*甜孫爺爺 飾 導演（第13集）
*施公奇案 飾 劊子手
*肝膽昆侖 飾 街坊

#### 2006年
*高朋滿座 飾 細孖
*潮爆大狀 飾 頭抽
*火舞黃沙 飾 宋氏子弟
*鳳凰四重奏 飾 食客（清末）、陳老師（五四運動）、黑幫（六十年代）、水喉勇（現代）
*匯通天下 飾 阿祥

#### 2007年
*同事三分親 飾 主持（第66集）、燈光輝（第210集）
*天機算 飾 荷官
*師奶兵團 飾 執達吏
*學警出更 飾 邵上希

#### 2008年
*秀才愛上兵 飾 鄉民
*法證先鋒II 飾 陳志堅
*銀樓金粉 飾 鄺棟樑
*與敵同行 飾 Ben
***[[畢打自己人]]** 飾 **牢騷嶽**
*珠光寶氣 飾 Jay

#### 2009年
*學警狙擊 飾 邵上希
*老婆大人II 飾 David（第19集）

#### 2010年
*鐵馬尋橋 飾 林達
***[[天天天晴]]** 飾 **朱大雄**
*談情說案 飾 陸國平
*翻叮一族 飾 戴顧東（青年）
*囧探查過界 飾 MK仔
*依家有喜 飾 榮記（第58集）
*刑警 飾 巫有德
*居家兵團 飾 諸葛河（青年）

#### 2011年
*你們我們他們 飾 Ben（第5集）
*仁心解碼 飾 蘇峰
*真相 飾 吹水全（第16—19集）
*紫禁驚雷 飾 張飛
*潛行狙擊 飾 馬榮森（第1集）
*法證先鋒III 飾 張志威（第1集）
*天與地 飾 拳館教練

#### 2012年
*換樂無窮 飾 武
*拳王 飾 羅濤
*結•分@謊情式 飾 威（第110集）
*心戰 飾 酒保
***[[愛回家]]** 飾 Martin（第18集）、**黃茂登**（固定角色）
*護花危情 飾 喬江山（青年）
*回到三國 飾 費查（第1、25集）
*飛虎 飾 周耀威（第6集）
*巴不得媽媽 飾 範橋木
*雷霆掃毒 飾 喇叭
*法網狙擊 飾 華錦安（第1集）

#### 2013年
*老表，你好嘢！飾 食環署督察（第1、2、4、5集）
*初五啟市錄 飾 陳貴（第15集）
*女警愛作戰 飾 男子（第2集）
*好心作怪 飾 阿笨（第9集）
*熟男有惑 飾 余多田
*情逆三世緣 飾 魯實（1950年代香港）、軍裝警員（第31集）
*神槍狙擊 飾 Robert
*巨輪 飾 髮廊老闆（第2集）

### 電視劇（ViuTV）
*2018年：《詭探前傳》 飾 陳永（第16-19集）

### 網絡電視劇
*2018年：《暗算天機》 飾 天池督察

### 電影
*2003年：少年阿虎 	 
*2004年：江湖 飾 高手下	
*2006年：寶貝計劃 飾 打手	
*2007年：門徒	 	 
*2007年：男兒本色 飾陳晉手下探員	
*2008年：一個好爸爸 飾 便裝警員	
*2008年：保持通話 飾 便衣員警	
*2009年：金錢帝國	 	 
*2010年：線人 飾 官湧街街市警員	
*2010年：火龍 飾 文方同僚	
*2010年：婚前試愛	 	 
*2013年：古惑仔：江湖新秩序 飾 佬B手下	
*2014年：盜馬記
*2014年：賭城風雲
*2015年：小姐誘心
*2015年：碟仙碟仙 飾 兇手
*2016年：刑警兄弟 飾 便裝警員
*2016年：少女打擂台
*2017年：生化藥屍
*2019年：入鐵籠
*2020年：乜代宗師 飾 梁震鷹

## 參考
 

## 出面網頁
* 
* 

類:前無綫電視男藝員
下關區

**下關區**係中國江蘇省南京市一個曾經設過嘅市轄區，2013年3月28號併入到鼓樓區。面積31 km²，人口28萬（2007年數據）。區治喺商埠街17號。轄6條街道：閱江樓街道、熱河南路街道、幕府山街道、建寧路街道、寶塔橋街道、小市街道。

下關區來源自民國時期第七區（下關區），個名出自當地地名，係指明洪武元年（1368年）喺龍江設嘅稅關「龍江關」，鄭和去西洋支船隊就喺龍江關出發。宣德四年（1429年）喺上新河設上新河關後，民間稱地處上游嘅上新河關為「上關」、地處下游嘅龍江關為「下關」。下關逐漸成為三汊河（秦淮河江口）到上元門沿江地帶嘅地名。
咭紙

**咭紙**，係紙一種，比一般紙厚同埋硬，可以用來整各種咭，有顏色嘅亦可以用來做美工設計。
默西亞

**默西亞**（）係個宗教用詞，基督新教譯做**彌賽亞**，伊斯蘭教中文譯做**麥西哈**，景教譯做**彌施訶**，亞巴郎諸教術語；直譯 ｢受傅者｣（基督新教譯受膏者），即係受上帝指派，來拯救世人嘅救世主。

## 唔同宗教嘅睇法
*基督教（包括天主教等）認為耶穌就係默西亞／彌賽亞，而且認同三位一體；
*猶太教認為默西亞重未真正出現，並且期待佢出現；
*伊斯蘭教認為默西亞係爾撒（耶穌），但係唔認同佢嘅神性。

## 睇埋
*基督

## 攷
披索

**披索**（）係種貨幣，個名源自西班牙，曾經喺多個西班牙殖民地用過，而今有尐之前係西班牙殖民地嘅國家重用緊披索做佢哋個貨幣。

## 重用緊披索做名嘅貨幣
* 阿根廷披索
* 烏拉圭披索
* 古巴披索
* 可兌換披索
* 哥倫比亞披索
* 智利披索
* 多明尼加披索
* 菲律賓披索
* 墨西哥披索
邵逸夫

**邵逸夫**爵士（**Sir Run Run Shaw**，）原名**邵仁楞**，係香港一名邵氏兄弟人物，1925年出道，1957年同家人嘅移居香港，1965年加入無綫電視開始做註冊公司，1967年開始做無綫電視常務董事，1979年之後就開始做過董事局主席，2010年再做過董事局非執行主席職位，到2011年卸任。

## 簡歷
邵逸夫爵士嘅名號**逸夫**，係香港電影同電視製作人、娛樂業大亨、慈善家同生意人。據稱1907年11月19號（農曆丁未年十月十四號）浙江寧波鎮海出世，阿爸係上海錦泰昌顏料公司事頭邵行銀，有三個哥哥邵醉翁、邵邨人、邵山客等家族成員。

邵家八兄弟姊妹，佢排第六，舊上海人稱「**邵老六**」，到咗香港後大家叫佢「**六叔**」。1958年，邵逸夫喺香港成立邵氏兄弟（香港）有限公司，拍咗過千部華語電影，另外佢旗下嘅電視廣播有限公司（TVB，俗稱「無綫電視」）亦係香港電視行頭表表者，多年穩企本港收視龍頭地位。1977年，英女王伊利沙伯二世冊封邵逸夫先生做下級勳位爵士，成為香港娛樂業界第一個攞到「爵士」頭銜嘅人。

邵逸夫喺2014年1月7號（農曆癸巳年十二月初七號）自然死，據稱享年107歲，無綫電視發表聲明 話，雖然明知邵逸夫遲早會死，但係唔會因此減少公司嘅傷痛，所有無綫電視嘅人都會懷念佢。

## 參考
*主要參考：
**

## 連出去
*香港電影資料館－邵氏大事記
*
* 
*邵逸夫獎

類:邵逸夫
青苗法

**青苗法**係北宋時期王安石變法嘅其中一項措施。

青苗法規定，農民喺春夏同夏秋兩個季節交替、青黃不接嘅時候，可以以十分之二嘅利息向官府借錢或者借種子接濟，有收成之後再通過交稅來還款。立意雖然好，但係實施過程入面就出現咗嚴重偏差：由於當時農民識字率太低，地方官經常強逼百姓借青苗款，借幾多就任由官府寫，而且「經過層層盤剝」，還款嘅利息高達十分之四。

王安石變法失敗咗之後，青苗法亦都壽終正寢。

## 參考書目

* 《歷史大翻案》，通鑑文化2009年版。
踎

**踎**（）係個姿勢，靠兩隻腳承受身體重量，同時膝頭髁彎曲，可以分成**半踎**同**踎嗮**兩種，膝頭髁彎到盡就叫「踎嗮」，唔係就叫「半踎」。

爾個姿勢好多西方人都做唔到，有人話係因為身體構造唔同，亦有人話係亞洲人多練習有關。

## 動作
由企變成踎係個動作，叫「踎低」。踎低再跳起就叫做「兔仔跳」。

## 睇埋
*踎廁

## 出面網頁
*【踎街測試】街頭實測「亞洲蹲」老外踎唔踎到？
水解

**水解**係個化學術語，從字面上理解就係化合物碰到水之後發生分解，一般用來指兩種情況：
#無機鹽同水發生中和反應嘅逆反應，變成酸（或者酸式鹽）同鹼（或者鹼式鹽），例如小蘇打水解變成碳酸同氫氧化鈉，令溶液呈鹼性。
#結構比較複雜嘅化合物同水反應變成比較簡單嘅化合物，例如蛋白質嘅水解。
喺爾尐反應入面，一般水會拆開變成氫同羥基（或者氫離子同氫氧根），之後爾兩部分分別進入唔同嘅產物入面。
企

**企**係個姿勢，用雙腳承托身體嘅重量，成個人處於同一平面入面。實際上人企嘅時候，腳踭以上嘅部分會輕微噉前後擺動。
## 動作
由其他姿勢變成企係一種動作，叫「企起身」。
坐

**坐**係個攤唞嘅姿勢，用囉柚或者大髀來承受身體嘅重量，身體其它部分可以放鬆啲。一般坐嘅時候如果無嘢挨，身體都會前傾而且膝頭髁會彎起身。如果有嘢挨，身體就可以更加放鬆一啲。
## 動作
由企變成坐係一個動作，叫做「坐低」。
土家族

**土家族**（；中國標準羅馬字：**Tujia**，字母代碼：**TJ**，數字代碼：**15**）係中國第6大少數民族，總人口8百萬人以上。主要住喺湖南、湖北、貴州、重慶。

## 睇埋
*中華民族

## 攷


## 出面頁面
* 土家族嘅語言同文化（英文）
* 土家族介紹（英文）
倒樹蔥

**倒樹蔥**，又叫倒立，係姿勢一種。頭向下腳向天，一般靠雙手支撐身體，亦有用頭或者用手指嘅。做爾個動作嘅時候全身好多肌肉都要用力，兼且尐血會湧上頭，好唔舒服。一般係表演或者練武先至會用到爾個姿勢。
張嫻

**張嫻**（，）係中華人民共和國女子排球員。

## 三大賽奪牌歷程

* **2011年 第11屆世界盃** ()

類:福州人
張蓉芳

**張蓉芳**（，）係中華人民共和國女子排球員，1980年代中國女排五連冠時嘅選手之一。以心理素質好，臨場發揮穩定見稱，擅長攔網、扣球。
鏡

**鏡**（）係反射光嘅架生，表面光滑，用玻璃等嘅材料造。鏡能夠照出影像，方便人觀察自己嘅外貌或者周圍環境。典型嘅鏡通常係特製嘅玻璃片，背後搽咗一浸金屬（例如銀或者鋁）製成後能夠產生清晰、穩定嘅鏡像。除咗常見於屋企附近同交通工具等嘅日常應用，鏡亦有用於光學儀器、天文望遠鏡等嘅科技架生。

## 物理分析

由光學角度嚟分析，鏡會引起鏡面反射。鏡面反射係其中一種基本嘅光與物質互動方式。根據反射定律，當一條光線射落一塊平滑表面（好似係鏡噉）嘅時候，入射角會等同反射角。所謂入射角，係指入射光線同法線（即同鏡面垂直嘅假想線）之間夾住嘅角度；而反射角就係反射光線同法線夾住嘅角。用符號表示嘅話，呢條定律可以寫做：
:\theta_r = \theta_i
其中 \theta_i 係入射角，而 \theta_r 係反射角。

如果想像有條光線 \text{P}，由空氣中射落去鏡面上嘅某點 \text{O}，佢會根據反射定律，以同樣角度反彈出去，形成反射光線 \text{Q}。呢種幾何對稱性，令平面鏡能夠產生對稱、穩定嘅鏡像，亦係人類可以靠鏡嚟照面、對稱畫畫或者修容嘅物理基礎。由於入射同反射之間嘅角度係可預測、可計算嘅，鏡喺天文學、攝影、雷射技術等領域都發揮咗重要作用。

## 日常使用
鏡喺日常生活中用途廣泛。鏡最基本嘅功能係俾人自我觀察，方便人檢查自己嘅外貌、衣著或者動作。喺一般屋企或者洗手間入面，掛牆鏡或者小型化粧鏡都好常見，幫人整理儀容、剃鬚、化粧等。其中化粧鏡成日會整做可攜式嘅設計，方便用家可以隨時睇清楚自己塊面嘅細節，提升化粧嘅精準度。

舞蹈成日會用到全身鏡。喺芭蕾舞當中，全身鏡係舞蹈室其中一種必備設備。舞蹈室牆上通常會裝有全身鏡，噉樣練舞嘅人就可以一路練一路觀察自己身體嘅線條、動作嘅節奏同埋姿勢嘅準確度，亦方便老師即場指出學生喺動作上有咩偏差。

## 學術用途
鏡測試係一種用嚟檢驗動物有冇自我意識嘅實驗方法，常見於動物學。鏡測試嘅實驗做法通常係，研究人員喺動物身上畫一個無害嘅標記，然後擺一塊鏡畀佢照。如果嗰隻動物見到鏡中影像之後，會針對個標記作出反應（例如伸手摸、試圖清潔等等），噉就表示佢認得到得鏡入面嘅自己，通過呢種測試，通常表示隻動物展現咗一定程度嘅自我意識。截至廿一世紀初，人類、黑猩猩、樽鼻海豚等都成功通過咗鏡測試。

## 虛構作品
格林童話嘅《白雪公主》入面有提到魔鏡。故事中嘅惡毒王后有一塊魔鏡，佢每日都會向魔鏡問：「魔鏡魔鏡，世界上邊個最靚？」魔鏡唔識講大話，初頭話王后最靚，但後來開始答白雪公主靚過佢，就搞到王后心生妒忌，從而觸發成個故事嘅主情節。

## 睇埋

*視覺
*美感
*鏡神經元

## 引咗

## 拎
顯微鏡

**顯微鏡**係件可以將肉眼睇唔到嘅嘢放大到睇得到嘅架生，舊時主要靠光學原理，依家亦有電子顯微鏡。

## 睇埋
*放大鏡
龍鳳區

**龍鳳區**（）係中國黑龍江省大慶市嘅市轄區。龍鳳區喺大慶之東，係大慶嘅煉油、石化工業區。面積410km²，人口20萬。

## 史
龍鳳區地方原名**倍力吐**、**溜號**，後來以鐵路監工李魁龍、張廣鳳兩個人嘅名嘅尾字夾埋做區名。

原本屬安達縣第三區，比較荒涼，1960年因為開發大慶油田，喺度設龍鳳火車站。1961年7月設**龍鳳區**，屬安達市，1965年改爲縣級鎮**龍鳳鎮**，1974年7月2號恢復爲區。

## 政區
龍鳳轄6條街道、1個鎮、1個類鄉級單位。（黎明街道由大慶高新技術產業開發區管理）
*街道：龍鳳街道、興化街道、臥里屯街道、東光街道、三永街道、開發區黎明街道
*鎮：龍鳳鎮
*單位：高新區農場

## 攷
張萍

**張萍**（，，）係中華人民共和國女排球員。2007年因為右膝長期勞損，焗住退役。2009年8月，佢憑優才計劃取得居港權，入讀香港中文大學體育運動科學系本科，收尾攞到文學士同文學碩士。而今佢係香港中文大學（深圳）人文社科學院嘅體育講師。

2012年，佢客串杜琪峯導演嘅電影《盲探》。

## 參考

## 出面網頁
*張萍職業生涯數據，Sports-Reference.com
*香港中文大學（深圳）個人網頁
*
風車

**風車**係一座有風車葉嘅樓，當啲風吹郁風車葉令到佢轉動嗰陣就可以將風力轉成機械能。風車以前多數用嚟磨穀物或者抽水用，依家主要用嚟睇，但亦可以加摩打，將佢變成風力發電機發電。

## 睇埋
*風力發電機
*水車
遮

**遮**，又叫**傘**，係用嚟遮雨或者太陽光嘅架生。

同類有天遮，以布遮天。

## 睇埋
*雨褸
安娜與國王

《**安娜與國王**》（英文：***Anna and the King***）係1999年上映嘅一套美國電影，改篇自小說《安娜與暹羅王》（英文：Anna and the King of Siam），當中暹羅王角色拉瑪四世由香港演員周潤發扮演。
托勒密一世

**托勒密一世**（希臘文：**Πτολεμαίος ο Σωτηρ**，）係埃及托勒密王朝嘅創建人。佢響前323年開始做埃及總督，跟住響前305年開始自稱法老王。

## 出面網頁
陳凱琳

**陳凱琳**（，）係2013年度香港小姐競選冠軍。佢係香港出世，5歲同屋企人移民加拿大，讀完大學回流香港選港姐。佢老公係藝人鄭嘉穎，2018年8月拉埋天窗。

## 攷

## 出面網頁
* 
* 
* 
* 
*
多啦A夢：大雄與奇跡之島

《》（****）係《多啦A夢》嘅第32套電影，喺2012年上畫，同時紀念多啦A夢誕生倒數100年同埋小學館90周年。電影響2012年3月3號響日本上映。

## 配音員

## 睇埋

## 攷

## 拎
*
*
中石器時代

（英文：**Mesolithic**）係其中一個史前時代，響舊石器時代同新石器時代中間，約莫由一萬年前更新世末期去到七千年前農業開始出現。
啓

**啓**（）係夏朝第二位君主，亦係中國史上第一位透過世襲攞到權力嘅君主。佢阿爸係當時成功治水嘅禹。禹本來諗住將王位禪讓畀皋陶，點知皋陶死得早，禹就改做禪讓畀皋陶個仔伯益。但係禹死咗後，班諸侯擁立啓做國王，結果啓就繼承佢阿爸個王位。
車薩利馬甸尼

（，；）係意大利足球教練，足球員馬甸尼個亞爸。

## 出面網頁

類:意大利足球員
類:足球教練
類:AC米蘭球員
史路比

**史路比**（英文：**Snoopy**，而家香港官方譯名：**史諾比**）係美國漫畫《花生漫畫》入面查理布朗養嘅一隻狗。
明長城

**明長城**即係大明時期起嘅長城，由洪武到萬曆年間起，由西面嘅甘肅嘉峪關一路去到東面嘅遼東虎山，長8851.8公里。依家存在嘅長城遺蹟，絕大部份都係明長城。
九龍巴士234A線

**[[九龍巴士]]234A線**係香港新界荃灣區一條巴士線，來往荃灣西鐵路站同埋浪翠園，經屯門公路。

## 歷史
*1993年1月3號：為配合浪翠園入伙而開辦，當時來往荃灣碼頭同埋浪翠園。
* 1997年4月27號：配合青馬大橋完工而舉行嘅煙花匯演，當日下晝至夜晚，灣景花園至深井一段青山公路封閉，臨時同234B線合併。另外，為疏導去睇煙花嘅乘客，由荃灣區同葵青區多條路線抽調大量巴士支援，當中亦有冇冷氣巴士（嗰時冇冷氣巴士多過冷氣巴士），係全冷氣路線用冇冷氣巴士嘅一個少有例子。嗰時冇冷氣巴士全程收$3，而冷氣巴士就收$4。
* 2003年10月26號：配合九廣西鐵屯門至南昌段即將通車，總站由荃灣碼頭搬去荃灣西站。
* 2003年12月20號至2005年5月31號：增設同同日通車嘅九廣西鐵嘅八達通轉乘優惠，用八達通喺本線同西鐵間互相轉乘可獲$1折扣。
* 2007年12月2號：配合兩鐵合併，增設同多條路線嘅八達通轉乘優惠，以方便深井居民來往各區。
* 2014年9月22號：喺大河道雅麗珊社區中心外加設巴士站。

## 行車路線

### 浪翠園開
*浪翠園通道、青山公路、深井交匯處、屯門公路、青山公路、西樓角路、大河道

### 荃灣西鐵路站開
*大河道、青山公路、屯門公路、深井交匯處、青山公路及浪翠園通道

### 車站一覽

## 出面網頁
*九巴234A線官方網站路線資料
新娘

**新娘**係指喺一男一女將會結為夫婦，結婚儀式入面女方嘅稱呼。喺結婚嗰陣，新娘一般會着上專門嘅婚紗或禮服，經過儀式或法律程序之後就成為男方嘅老婆。

喺明朝重係可以立妾忌年代，女人如果嫁俾人做妾，就一直都重係叫「新娘」。

## 參考

## 睇埋
* 新郎
食物攝影

**嘢食攝影**係種靜態攝影，商用攝影嘅一種，用靚相令嘢食好吸引，用喺廣告、食品包裝、菜牌同食譜裏頭。攝影師會用好多時間、設備、器材、整到啲相好正，好多時要出動美術指導（art director）、道具、攝影師同埋助手。
新郎

**新郎**係指一男一女將會結為夫婦，喺結婚儀式入面男方嘅稱呼。喺結婚嗰陣，新郎一般會着上專門嘅禮服，經過儀式或法律程序之後就成為女方嘅老公。

## 睇埋
* 新娘
本地生產總值

喺經濟學上，**本地生產總值**（），又叫 **GDP**（縮寫自英文 ），係一定時期（通常一年爲限）一個地區最終所產出嘅所有產品、勞務夾埋嘅**市場總值**。當中**地區**可以係一片大陸（例如北美洲嘅 GDP）、一個國家（例如中國嘅 GDP）、一個省（例如廣東嘅 GDP）或者一座城市（例如香港嘅 GPD）都得。

目前，喺嚴格嘅統計文件入面，英文術語 *national gross domestic product*（縮：**NGDP**，可譯作*國內生產毛額*'、**國內生產總值**）係指一國嘅生產總值，*regional gross domestic product*（縮：**RGDP**）係指一地區嘅生產總值。本地生產總值係衡量一地經濟發展狀況嘅基本指數。

而家中文入面好多時直接用縮寫 GDP，或者國內生產總值來稱呼省、市、區等唔係國嘅地方嘅生產總值。

本地生產總值同本地居民生產總值（GNP）係兩回事，本地生產總值係**唔計**地方間收入轉移。即係，本地生產總值講嘅係**呢度出產咁多**，本地居民生產總值講嘅係**呢度/嗰度出產咗，當地入到袋咁多**。比如，有外資喺A地開廠，佢帶咗班B地嘅工仔做嘢，呢間廠所有嘅產出，包埋外地工仔嘅人工，會計入A地本地生產總值，但班外地工走咗，佢哋份糧就計去B地嘅本地居民生產總值，就唔關A地事。

## GDP計法

### 支出法
喺支出法度，GDP主要係一個地方所有消費者對最終產品、勞務嘅消費總量。喺簡單經濟入邊可以僅憑當地一年產品、勞務嘅消費量計出佢嘅GDP。
:GDP=C+G+I+NX
其中：
::*C係當地消費總量
::*G係政府支出
:*I係投資總量
:::I=De+In
::::De - 即係depreciation，折舊（又叫固定資產成本）
::::In - 即係net investment，淨投資（包括各類資本）
::*NX係淨出口
:::NX=X-M
::::X（export）係出口量 
::::M（import）係入口量

:**消費總量** - consumption（C）包含私人、屋企對產品、勞務嘅各類消費。（不過商家入貨、廠家買原料**唔**計入私人消費，而係屬**私人投資**。）
:**投資總量** - investment（I）係私人投資。包括營業過程中各類成本，比如設備、原料、人工、折舊等等。（注意，倉庫啲貨就算佢未用完/賣出，都照計入GDP度，因為佢入貨時就已經係一筆投資。）
:**政府支出** - government purchases（G）包括從中央到地方各級政權喺當地嘅各類支出，包括國防、法律、道路維修、橋隧修建同維護、教育、醫療……不過政府支出入面係唔包括轉交性收入，比如畀殘疾人、窮人嘅救濟金。
:**淨出口** - net exports（NX）出口價值量（X）減入口價值量（M）。之所以要計係因為當地企業嘅產出唔一定顯現晒喺當地嘅消費總量同政府開支當中，出口咗嘅嘢都係當地企業嘅所得，所以要計出口價值量；而之所以去咗入口價值量，係因為呢啲產品、勞務唔係當地生產所得。

### 收入法
收入法，又叫分配法，喺呢個面度，GDP係來自各要素嘅收入所得嘅總和，比如有薪金、利息、利潤、租金等等，總合埋一齊，就可以知道當地產出咁多嘢之後、收益有幾多。
:GDP=W+R+i+Pr+Ti+De-Subsidy
其中
::*W（wages）係薪金
::*R（rents）係租金
::*i（interests）係利息
::*Pr（profits）係利潤
::*Ti（indirect tax）係間接稅淨額
::*De（depreciation）係折舊（固定資產成本）
::*Subsidy係補貼

## 出面網頁

* 
*
糧船灣超級火山

**糧船灣超級火山**（）喺香港新界西貢區糧船灣伸到果洲群島一帶，山體向東傾斜約莫30度，直徑有18公里，係香港以至成個中國東南部第一座被發現嘅古代超級火山。依家喺一座死火山，位置幾乎包澌香港地質公園西貢東部嘅火山岩區，依家多數火山岩已經被風化侵蝕，得番啲殘餘，而且座火山大部分都喺海平面之下。

## 結構
呢座死火山上面個部分係火山岩，由糧船灣伸到果洲群島，幾乎包澌西貢東部地質公園入面大塊土地。火山口喺糧船灣一帶，當時岩漿嚟自九龍半島同港島北部，岩漿通過幾條通道向東輸送，穿過馬鞍山同將軍澳。座火山上次爆已經係1億4千萬年前嘅事，噴出約莫1萬3千億立方米嘅火山灰，啲灰冷卻凝固之後，變成一轆轆六角石柱。火山嘅深層部係花崗岩，由淺入深噉由西貢向九龍同香港島伸開去。土木工程拓展署已經喺嗰度採樣，然後交畀外國相關機構化驗測年。

## 史
土木工程拓展署話，喺1億幾年前，香港同成個華南東部都係位於火山帶。經過拓展署多年嘅地質調查發現，喺2012年確認糧船灣伸延到果洲群島一帶曾經有一座超級火山，叫做糧船灣超級火山。土木工程拓展署為咗呢嗰發現寫咗篇文，並喺2012年1月美國地球物理期刊《Geochemistry, Geophysics, Geosystem》入面 發表。

## 火山爆發

糧船灣超級火山上次爆係1億4千萬年前嘅事，火山爆發嗰陣，幾百立方千米嘅高矽質岩漿從地殼淺層嘅岩漿庫湧出，同時間造成附近幾公里嘅地殼下陷而呈現出盆地地形，形成一個破火山口（破火山口指嘅係因為冇咗岩漿支撐而崩塌咗嘅火山口）。當時噴出約莫1萬3千億立方米嘅火山灰，啲灰急速凍咗凝（king4）埋收縮之後，變成依家可以喺糧船灣、果洲群島度見到嘅六角凝灰岩柱。

超級火山指嘅係可以引發極大規模爆發嘅火山，係以火山嘅噴發量嚟計嘅，當時糧船灣超級火山爆發，爆發指數（VEI）係最高嘅八級，噴出約莫一千立方公里嘅岩漿。以爆發指數嚟計，糧船灣超級火山當年爆發嘅威力係2011年5月冰島格里姆火山爆發嘅一萬倍。

## 世界自然遺產資格
糧船灣超級火山嘅獨特地形，有助科學家解開現時歐亞板塊同菲律賓板塊移動過程中嘅一啲謎團，成座超級火山遺址都有資格申請做世界自然遺產，佢嘅科學研究價值能夠幫助科學家了解地球嘅演變過程。

糧船灣超級火山完全符合申請資格，不過就要將香港地質公園範圍由陸地擴大一倍到海面，以保護成座火山遺址。

## 參考

## 出面網頁
*港超級火山 疑恐龍滅絕元兇 《東方日報》 2012年9月18號
達斡爾族

**達斡爾族**（斡讀挖，；中國標準羅馬字：**Daur**，字母代碼：**DU**，數字代碼：**31**）係主要住喺內蒙古同黑龍江嘅蒙古系中國少數民族。「達斡爾」喺達斡爾話嘅意思係「開拓者」，而喺蒙古話嘅意思係「自言自語」，之後中文音譯記寫爲「達斡爾」。據2000年中國人口普查，達斡爾族共13萬2747人，同其他嘅少數民族如滿族、朝鮮族、蒙古族喺內蒙古、東北住。

好多達斡爾族人信奉薩滿教，亦有好多信喇嘛教，即係藏傳佛教。達斡爾族係薩滿教發達嘅民族，唔同地方甚至唔同屋企嘅達斡爾人嘅薩滿儀式都係特有。

而家一般認為達斡爾族係過去契丹人嘅後裔。清朝末代皇帝宣統帝溥儀嘅夫人，末代皇后孝恪愍皇后郭布羅氏·婉容就係達斡爾族人。

## 睇埋
*中華民族

## 攷
芙蓉區

**芙蓉**（）係中國湖南省長沙市嘅市轄區，喺長沙市中心嘅西部。東有長沙縣，北有開福區，南有雨花區，西有天心區。面積42km²，人口60幾萬（2013年）。1996年7月10號成立，繼承自原來嘅東區。2013年GDP爲868.1億人民幣。區治喺東屯渡街道嘅人民路。

## 史
區名出自毛澤東嘅詩詞「洞庭波湧連天雪，長島人歌動地詩。我欲因之夢寥廓，芙蓉國裏盡朝暉」。所謂「芙蓉國」係湖南嘅古時美名，因為嗰時湘江邊都係木芙蓉，開花時好靚而得噉嘅雅號。

芙蓉區係長沙嘅市中心，因為長沙係中國少有嘅未喐過城池位置嘅古城，所以呢度歷代係長沙郡、府、縣、市嘅治所。而區內嘅遺址、舊宅、老街、名店好多，其中馬王堆漢墓、走馬樓吳簡呢啲驚世考古發現都喺區內出土。而長沙作為舊時中國四大米市之首，呢度亦係好耐歷史嘅商業區。

1996年7月10號長沙市區大調整，芙蓉區就呢時成立，總體上繼承咗東區（東區有9條街道──朝陽、都正街、府後街、韭菜園、瀏正街、五里牌、文藝路、解放路、人民路。其中人民路街道重籌建緊，因為東區撤銷所以無正式成立），外加郊區嘅馬王堆、東岸兩個鄕，同埋火星鎮、東屯渡農場。

1998年9月18號，馬王堆鄕、火星鎮、東屯渡農場都改爲同名街道。

2012年又再調整轄下街道：瀏正街、都正街、解放路、府後街四條街道合併做定王臺街道；馬王堆街道分出個荷花園街道；東屯渡、火星、湘湖、五里牌、韭菜園呢五條街道嘅範圍變咗；東岸街道分出咗馬坡嶺、東湖兩個街道。

## 政區
芙蓉轄13條街道、1個正縣級單位。
*街道：文藝路街道、五里牌街道、馬王堆街道、馬坡嶺街道、湘湖街道、韭菜園街道、荷花園街道、東屯渡街道、東湖街道、定王臺街道、朝陽街道、火星街道、東岸街道
*單位：長沙高新技術產業開發區隆平高科技園

## 註
大別山

**大別山**（）係中國中部嘅主要山脈。西段西北-東南走向、東端東北-西南走向，係淮河同長江嘅主分水嶺。大別山係湖北北部同河南嘅省界，亦係湖北東部同安徽嘅省界。

大別山東高西低，西段平均300~400米高，都有啲山峰900米高；東段平均1000米高。最高峰係霍山嘅白馬尖，海拔1777米。（因為霍山係東延，所以有時定天堂寨做主峰，海拔1739米。）

## 概況
大別山大部分係森林，森林覆蓋率達85%，呢度橡木好多，係中國橡木主產地。呢一帶都比較窮，農業上以稻、茶為主，同時都有毛竹、軟木嘅林業。

穿過大別山嘅主要交通孔道係湖北麻城同河南潢川之間嘅淮河溪谷。武漢北行嘅主要鐵路、公路都揀行地勢和緩無咁高嘅地方。

## 攷
雷公藤內酯

**雷公藤內酯**係一種植物提取嘅類萜環氧化合物，宜家試管實驗同老鼠活體實驗表明佢有抗癌療效，但佢嘅物理特性限制咗佢嘅臨床使用。
俄羅斯空天防衛部隊

**俄羅斯空天防衛部隊**（）係俄羅斯聯邦武裝力量屬下嘅一個兵種，負責保護俄羅斯領空、攔截巡航導彈同埋運作俄羅斯軍事衛星。空天防衛部隊嘅樞紐基地包括普利些茨克發射場、自由發射場（1997年關閉）、拜哥努勒發射場（位於哈薩克斯坦境內，蘇聯解體之後繼續由俄羅斯租用）同預計2018年投入使用嘅東方發射場。

空天防衛部隊嘅前身係2001年成立嘅俄羅斯天兵部隊（**Космические войска России**），2011年正式改組為航天防衛部隊，接過天兵嘅全部職能，同時亦都接過原來國土防空軍（1997年解散）同戰略火箭軍（後來降格為戰略火箭兵）嘅部分職能。
珠江大橋

**珠江大橋**（）係喺中國廣東省廣州市嘅一棟跨江橋樑，分為東西兩條橋。東橋用咗舊陣時20世紀初開工建設嘅舊橋（嗰陣未起好）嘅舊橋墩，而西橋就冇用到舊橋墩（而家喺西橋南邊都重可以睇到廢棄嘅舊橋墩）。

## 連接位置

呢條橋分東橋同西橋兩條，其中東橋由中山八路跨過珠江到大坦沙島，西橋由大坦沙島跨過珠江接廣佛公路同埋芳村大道。

## 長度
東橋長大概336.15米，通航淨高8.5米；西橋長大概415.54米，通航淨高6米；橋闊23米。其中兩條橋嘅距離有1.5公里，中間有廣三鐵路隔開咗，兩邊係單行線公路同埋人行路。

## 落成時間
呢條橋喺1958年10月19號開始喐手，到咗1960年6月15號起好嗮，1960年10月1號通車。

## 歷史
喺1993年12月28號珠江隧道通車之前，呢條橋係往返芳村嘅唯一一條大橋，但係到咗1993年12月28號珠江隧道通車同埋1998年7月23號鶴洞大橋通車之後，往返芳村啲車都唔再經常行呢條橋過去，而家啲市民重可以坐地鐵添，但係，由於呢條橋一直都係廣州往返佛山市嘅重要通道，所以到依家為止，呢條橋嘅交通都重係好繁忙下。到咗2005年，內環路嘅珠江大橋放射線開通咗之後，舊陣時嘅珠江大橋公路部分就唔再畀車行啦。
縣級市

**縣級市**（）係中華人民共和國政區架構中同縣同級嘅市。自1980年代以來，中國急速發展，喺工業化、都市化浪潮之下好多縣發展成城市，由此升格爲「市」，情況好似臺灣噉有啲「市」係屬縣管。

自1983年地級政區改革，「地轄市」就嗌做「縣級市」。

## 睇埋
*縣級
*縣轄市
迎江區

**迎江區**（）係中國安徽安慶一個市轄區。面積11km²，人口25.1萬。轄6條街道，1個鎮，3個鄉。
*街辦：宜城路街道、新河路街道、華中路街道、人民路街道、孝肅路街道、建設路街道
*鎮：老峰鎮
*鄉：龍獅橋鄉、長風鄉、新洲鄉

## 史
迎江區係安慶嘅市中心，亦係佢嘅老城區，自南宋嘉定十年（1217年），安慶知府黃干將府治由潛山縣遷去古盛唐山宜城渡，着手築城，到景定元年（1260年）完工，迄今780年歷史。乾隆25年（1760年）安徽布政使司自江寧府還治安慶爲省會開始，一直到民國27年（1938年）歷時170年，一直係安徽省府、安慶府治所在。

迎江區得名自區內北宋古剎迎江寺，寺內嘅振風塔譽為「萬里長江第一塔」。

## 攷、註
*安慶市迎江區人民政府
濂溪區

**濂溪區**（）係中國江西九江嘅市轄區。面積548km²，2007年人口29萬。轄3條街道、7個鎮、1個鄉、2個科所。呢度靠近廬山，有好有國內外遊客人氣嘅廬山休養度假村，譽為「京九重鎮，鄱陽明珠」。於1980年首度設區，叫**郊區**（），1984年因爲廬山改名爲**廬山區**（），2016年4月29號改名做濂溪區。
*街道：十里街道、五里街道、七里湖街道
*鎮：姑塘鎮、威家鎮、新港鎮、蓮花鎮、賽陽鎮
*鄉：虞家河鄉、高壠鄉
*科所：廬山林科所

## 史
當地嘅廬山度假村喺1800年代由歐美人所起，喺炎夏時節廬山地方係個「天然冷氣房」，吸引週邊城市、遊客來避暑。

喺1949年之前，廬山地方係國民黨軍隊嘅訓練地、集結地。而民國總統蔣介石亦都時不時來廬山度假。1946年美國特使佐治馬蘇將軍就喺呢度同蔣介石傾二戰之後中國嘅國際地位、角色。

自1949年建立中共政權，呢度就係有名嘅中共中央會場。1959年、1961年、1970年喺度開過三次大會，稱之為「廬山會議」。

2016年4月29號，廬山區改名做濂溪區，將牯嶺鎮劃畀新成立嘅廬山市，原先嘅海會鎮分開兩部分：劃出7條村（高壠、廬山水泥廠、五星、雙壠、銀門、谷山、青山）成立高壠鄉，歸濂溪，淨低嘅6條村（海會、廬星、彭山、長嶺、五洲、光明）造成海會鎮劃畀廬山市。另外賽陽鎮嘅廬山雲霧茶場（含剪刀峽景區入口）、廬山茶科所，蓮花鎮嘅蓮花林場，海會鎮嘅廬山茶場劃畀牯嶺鎮，歸曬廬山市。

## 氣候
年均温17.1℃，年均降水量1412.4mm，無霜期263日。

## 攷
*廬山區政府
超級火山

**超級火山**指嘅係可以引發極大規模爆發嘅火山。雖然對於爆發規模嘅界定唔係好嚴，但係超級火山嘅爆發都可以眨眼間改變地形、改變全球氣候，甚至乎可以影響全球生態。

超級火山嗰名嚟自英國廣播公司一個幾出名嘅科學節目Horizon，2000年有集講到火山爆發規模嗰陣個節目監製作出嚟嘅。

## 表
### 火山爆發指數（VEI）8級
8級嘅火山爆發近排冇發生過，最近嘅已經係公元前24,500年陶波湖火山爆發嘅事。

已知嘅（VEI）8級火山爆發全球有40次倒。

* 陶波湖：紐西蘭北島 ~26,500 年前（~1,170&nbsp;km³）
* 多峇湖：印尼蘇門答臘島 - ~75,000 年前（~2,800&nbsp;km³）
* Whakamaru：紐西蘭北島 - ~254,000 年前（1,200-2,000&nbsp;km³）
*黃石火山：美國黃石國家公園 - ~640,000年前（~1,000&nbsp;km³）、~2,100,000年前（~2,450&nbsp;km³）
*拉加里塔火山：美國科羅拉多州聖胡安火山區 - ~27,800,000年前（~5,000&nbsp;km³）
*長谷火山：美國加利福尼亞州克羅利湖 - ~310,000年前(~4,000&nbsp;km³)、~760,000（ ~6,000&nbsp;km³）
*瓦勒斯火山：美國新墨西哥州 - 1,200,000年前~1,600,000年前（~652,000&nbsp;km³）
*坎皮佛萊格瑞火山：意大利那不勒斯
*Laacher See：德國波昂 - ~12,900年前（ ~10,000&nbsp;km³）
*糧船灣：香港新界西貢區 - ~140,000,000年前（ ~1,300&nbsp;km³）
*特納普火山：俄羅斯西伯利亞 - 251,000,000年前（~1,000,000 至 4,000,000&nbsp;km³）

## 參考


## 出面網頁
* 英國廣播公司節目簡單介紹
* USGS Fact Sheet - Steam Explosions, Earthquakes, and Volcanic Eruptions - What's in Yellowstone's Future?
* 發現頻道"超級火山"官方網站
*
讓胡路區

**讓胡路區**（）係中華人民共和國黑龍江省大慶市嘅一個市轄區。喺大慶西面，面積1394km²，人口56萬（2010年）。

## 史
區嘅南部有壓葫蘆泡，1918年出現居民點後以附近呢個湖起名，1954年濱洲鐵路喺度設站，站名就諧音成「讓湖路站」（注意係「湖」唔係「胡」，而家呢個站嗌大慶西站），區名就源自站名，而當年齊鐵讓湖路工區刻公章時變成「讓胡路」，個名就用到家下。

原本呢度係成片嘅草原、沼澤，好少人，大慶油田開發咗後人先多咗。1965年設縣級嘅**讓胡路鎮**，1974年7月2號改為**讓胡路區**，1978年1月併入薩爾圖區，1980年4月恢復。

## 政區
讓胡路轄6條街道、1個鎮，外加3個國有農場，再下轄70個社區，50個自然屯。
*街辦：龍崗街道、銀浪街道、奮鬥街道、慶新街道、西賓街道、乘風街道
*鎮：喇嘛甸鎮
*類鄉級單位：紅驥牧場、星火牧場、銀浪牧場

## 攷
潯陽區

**潯陽區**（）係中國江西九江市一個市轄區，面積50km²，2007年人口31萬人。轄7條街道。
*街辦：甘棠街道、湓浦街道、人民路街道、白水湖街道、金雞坡街道、向陽街道、濱興街道

## 史
潯陽區係九江市嘅市中心，九江市嘅簡稱「潯」就源自佢。「潯陽」係個古地名，又叫「尋陽」，以前嗌過做「柴桑」、「江州」、「湓口」、「湓城」、「彭蠡」、「德化」，起源於漢文帝十六年（前164年）係江北今日湖北黃梅嘅地方設潯陽縣，「潯」係當時嗰度有條河叫潯水，潯陽即潯水之北。後來晉惠帝永興元年（304年）江北嘅潯陽同江南嘅柴桑合爲尋陽郡，治柴桑，屬江州，結果潯陽個名由江北嘅黃梅轉移到咗江南嘅九江。

亦因此長江經九江嗰段叫**潯陽江**（又叫**尋陽江**）。白居易喺送客時偶遇歌女，喺九江長江邊嘅客船度作咗長詩《琵琶行》畀歌女唱，開頭兩句就有潯陽江名：「潯陽江頭夜送客，楓葉荻花秋瑟瑟」。水滸傳入邊宋江因殺人流放江州，喺潯陽江埋岸時識咗班好漢，呢班人就係後來梁山首領，小說都有章「血洗潯陽江口」。又有一首琵琶古曲叫《潯江夜月》，係據白居易首詩而作，後來呢首古曲改編成江南絲竹《春江花月夜》，成為絲竹經典，但個意境取自張若虛嘅同名長詩。

潯陽歷來係州郡府道嘅置地，因為呢道「南開六道，途道五嶺，北守長江，運行岷漢，來商納賈」，亦係個歷代文人墨客遊歷之地，留低深厚文化，人讚「九派潯陽郡，分明是畫圖」。潯陽曾經位列中國四大米市、三大茶市。

## 攷
*中國潯陽網
海印大橋

**海印大橋**係廣東廣州一棟橋。呢條橋跨珠江，連接河北越秀區東湖路同河南海珠區東曉路。1985年6月開始起，1988年12月落成通車。

呢條橋係廣州市第一棟斜拉橋，亦都係中國第一棟雙塔式單索面斜拉橋。

## 技術數據
大橋全長1110.8米，其中主橋長416米。闊35米。橋塔高57.4米，似個倒立嘅Y字。橋面雙向六車道，兩邊有人行路同單車路，主航道通航淨高度8.7米。

## 參考
學名

**學名**即係生物學家對某一組生物嘅稱呼，呢組生物可以大到一個界，或者細到一個亞種。但係無論範圍大細，原則上，有一組生物衹會有一個學名，一個學名亦只能夠指一組生物。但係由於目前嘅命名規則有幾種，所以間而中會有一組多名或者一名多組嘅情況。學名一般用拉丁文，中文嘅所謂「學名」，就算係官方認證同使用，都唔可以算真正嘅學名。

目前學名用得最多嘅係二名法。

## 概論

每一個生物物種都會有一個學名，一個學名通常會由兩個拉丁文寫嘅字組成，例如係人類噉，人類嘅學名係 *Homo sapien*；通常一個學名嘅第一個字會反映咗嗰種物種所屬嘅屬，而第二個字指個種。呢兩個字未必一定係源自拉丁文，例如係喺四川嗰頭發現嘅恐龍屬華陽龍噉，佢個學名係 *Huayangosaurus*－當中 Huayang 係「華陽」－四川嘅別名－呢兩個漢字喺普通話入面嘅讀音。學名全球共通，唔會因地區而異。

有一啲物種因為地區唔同或者突變而有亞種（subspecies），為咗分得清楚啲，廿一世紀嘅科學界又多咗一套叫三名法（trinomial nomenclature）嘅學名：呢啲學名只係得有亞種嘅生物先至有，顧名思義有三個字，例如有啲人會叫喺香港嘅中華白海豚做 *Sousa chinensis chinensis*，印尼嘅中華白海豚做 *Sousa chinensis plumbea*。不過呢套做法到咗廿一世紀初都仲未受全世界認可。

## 屬名同種小名

種名嘅第一部分叫屬名，係分類上相近嘅種所組成嘅分類單位，稱為**[[屬 (分類學)|屬]]**，係所有同一屬內嘅種都用嘅共同名稱。

第二部分叫種小名，係用嚟同屬名結合，令到個種有自己獨特嘅名稱。例如，北美狼同郊狼都屬於同一個犬屬 Canis，所以佢哋嘅學名就係 Canis lupus 同 Canis latrans。要留意，「種小名 」同「種名 」（例如 Canis lupus）係有分別嘅。

只用種小名係唔夠嘅，因為唔同屬嘅種小名可能會重複，所以一定要同屬名一齊用。動物嘅命名規則入面，為咗避免種小名喺文首因為大寫而引起問題，特別建議唔好單獨將種小名擺喺文首。

雖然國際藻類・菌類・植物命名規約唔接受屬名同種小名用同一個名稱（即反復名、Tautonym），但國際動物命名規約係允許嘅，所以動物學中係有呢啲情況嘅（例如美洲野牛 Bison bison）。

種小名（種形容語）要按照拉丁語文法，會係名詞、形容詞或者動詞嘅分詞形。如果係名詞（包括名詞化嘅形容詞），通常會用屬格或者同格。屬格嘅話，學名「○○○ ×××」嘅意思就係「×××嘅○○○」（例如下段例子）。同格嘅話，就係「○○○即係×××」嘅意思（如果唔係拉丁語，學名通常唔會有格變化，多數用主格）。例如，Canis lupus 嘅拉丁話入面，屬名係「犬」，種小名係「狼」，主格形式。種小名作為形容詞時，會表示「×××嘅○○○」。例如，鳶尾嘅學名 Iris japonica 入面，japonica 係形容詞，意思係「日本嘅」，所以整體學名係「日本嘅鳶尾」。呢種情況下，形容詞嘅性別同數量要配合屬名。如果種小名係分詞形，就表示「×××嘅○○○」。例如，乳酸菌學名 Lactobacillus fructivorans 中，fructivorans 係「果實消費者」嘅意思。雖然雷鳥 Lagopus muta 似乎性別唔一致，但因為屬名係源於希臘話，所以由 Lagopus mutus 改咗過來。

另外，有時獻名會用人名做種小名，呢啲時候會用屬格形式，「○○○ ×××」意思係「×××嘅○○○」。例如，春蘭 Cymbidium goeringii 嘅種小名 goeringii 係採集家Goeringius嘅拉丁化名嘅變化，種名意思係「Goeringius嘅蘭」。通常，如果詞尾係 ，代表男性；如果係 ，代表女性。

屬名同種小名要用唔同嘅字體來顯示，咁先可以清楚分開。英文一般用斜體字，如果用唔到斜體，可以用下劃線代替。

屬名嘅首字母要大寫，而種小名（植物除外）全部用小寫。學名通常比較長，第一次出現時可以寫全名，之後如果清楚指咗邊個屬，可以用首字母加句點縮寫，例如 C. lupus。

## 攷
大同區 (大慶)

**大同區**（）係中國黑龍江省大慶市嘅一個區。喺大慶之南，面積2235km²，人口25萬，郵政編碼163515。轄6條街道，4個鎮，4個鄉。
*街道：慶葡街道、高檯子鎮街道、林源鎮街道、立志街道、新華街道、大同鎮街道
*鎮：大同鎮、高檯子鎮、太陽升鎮、林源鎮
*鄉：祝三鄉、老山頭鄉、八井子鄉、雙榆樹鄉
鼓樓區 (南京)

**鼓樓**（）係中國江蘇省南京市嘅一個區。面積53km²，其中南京城內部分16.82km²，江東新區部分9.8km²，兩部分以秦淮河間隔。人口82萬（2010年數據）。轄13條街道。江蘇省府駐喺北京西路。
*街道：寧海路街道、華僑路街道、湖南路街道、中央門街道、挹江門街道、江東街道、鳳凰街道、閱江樓街道、熱河南路街道、幕府山街道、建寧路街道、寶塔橋街道、小市街道

## 史
周顯王三十六年（前333年），楚威王熊商打敗越軍之後，喺石頭山置金陵邑，南京城開始起。秦始皇赢政三十七年（前210年），始皇東巡到金陵，改金陵邑做秣陵縣，增設江乘縣。漢獻帝建安十六年（211年），吳侯孫權自京口（鎮江）移治秣陵，遞年改秣陵做建業。晉改建業爲秣陵、建鄴、建康，南朝都定南京城爲都。隋唐降低建康政治地位，由郡降爲州，再降爲縣。而家鼓樓區境內自五代楊吳天祐十四年（917年）到清末，始終係江寧、上元兩個縣管轄。明初，築南京城牆，鼓樓區大部分圈入内城，其餘喺外城牆之內。 

鼓樓區起源於民國時期嘅第六區（城北西區），得名自區內嘅鼓樓。2013年3月28號，下關區併入到鼓樓區。

## 攷
*南京鼓樓區政府
天心區

**天心**（）係中國湖南省長沙市嘅市轄區，喺長沙市區之南，南面係長沙縣，北面係開福區，東面係芙蓉區、雨花區，西面同望城區、嶽麓區隔住湘江。面積72km²，人口48.16萬（2013年數據）。

## 史
天心區得名自區內嘅古蹟天心閣，前身係長沙**南區**，喺1996年長沙市區大調整之後成立天心區，除咗繼承大部分嘅南區外，重併入咗原先西區兩條街道（坡子街、學院街）、原先郊區嘅大托鄉、園藝場、畜牧農場呢啲地方。

天心係長沙老城區，聚集咗長沙60%嘅歷史文化景點，比如天心閣、白沙井、第一師範、賈誼故居、太平街。天心之前嘅歷史同長沙城，喺秦朝時劃天下爲36郡，呢度屬長沙郡臨湘縣，漢代時屬長沙國，到隋朝開皇九年，臨湘縣改名長沙縣。宋哲宗時（1098年）從長沙縣析出五個鄉，同湘潭縣嘅兩個鄉合做善化縣，縣府就喺鷄公坡（而家縣正街）。

清初，善化縣分爲四鄉、五坊廂，呢度分屬**上、下廂**。乾隆時長沙城設坊，轄十四個舖，呢度分屬**十三、十四舖**。光緒時，舖改叫都，呢度分屬**一、八都**。清朝冧咗後，善化縣併入長沙縣，屬長沙府，呢度屬長沙縣**城南鎮**。

1934年，長沙城設4個區，呢度屬**第二區**，6月成立區所，駐朗公廟（而家朗公街），轄4坊15保。1938年，長沙市改區坊保甲四級爲鎮保甲三級，呢度分屬**黃道鎮**、**禮賢鎮**、**天心鎮**。當年文夕大火後，長沙市府裁撤，併入長沙縣，長沙城分屬城南、城北二鎮。1942年恢復市府，長沙城分屬城東、城西、城南（而家鰲山廟）、城北、城中（而家火藥局）五個鎮。1944年1月，鎮鄉改區，長沙城區分成東、南、北、會春、文藝、金盆、嶽麓等8個區，當年6月日本佔領長沙，遞年2月設**城南鎮**，8月抗戰勝利之後恢復**城南區**，轄8保，1947年2月拓充爲14保453甲，後調整爲192甲。

1949年8月5號，長沙政權易手，沿襲咗城南區，區所喺下黎家坡。1955年5月，城南區改名**南區**。1960年4月，區變**妙高峰人民公社**，駐席草田7號，轄8個分社。1961年9月26號，恢復**城南區**，1968年成立革命委員會，代替咗人民委員會，1980年10月28號恢復**南區**。1996年7月10號，改為**天心區**。

## 政區
轄12條街道。
*街道：坡子街街道、城南路街道、裕南街街道、金盆嶺街道、新開舖街道、青園街道、桂花坪街道、大托舖街道、文源街道、先鋒街道、赤嶺路街道、黑石舖街道

## 攷
林甸

**林甸**係中國黑龍江省大慶市嘅一個縣。面積3494km²，人口24萬（2010年數據），郵政編碼166300。縣府駐喺林甸鎮。轄4個鎮、4個鄉。
*鎮：林甸鎮、紅旗鎮、花園鎮、四季青鎮
*鄉：東興鄉、宏偉鄉、三合鄉、四合鄉

## 史
《林甸縣誌略》記載，清末時縣城北有個姓林嘅人開咗家叫「大林家店」嘅舖頭，舖頭周圍有好大片嘅草甸，於是個縣就叫做林甸。

林甸喺民國三年（1914年）設林甸設治局，民國六年（1917年）正式設縣。

## 攷
*中國林甸
珠江隧道

**珠江隧道**（）係中國廣東省廣州市第一條跨過珠江嘅隧道，喺荔灣區。呢條隧道重係中國大陸第一條用沉管法嚟設計施工嘅大型水底隧道。

## 連接位置
呢條隧道嘅南邊出入口喺上芳村，連接花地大道；北邊出入口喺荔灣區黃沙，同內環路、六二三路接埋一齊。

## 長度
全長1238.5米，其中河中間嗰段全長457米，係南北走向嘅。

## 落成時間
呢條隧道喺1988年12月25號開始喐手起，到咗1993年12月28號起好嗮重通埋車添。

## 歷史
喺1993年12月28號通車之後，芳村嘅對外交通都唔再靠行珠江大橋嚟往返啦。甚至重頂埋珠江大橋嚟通去佛山、南海嘅交通要道添。由於呢條橋係佛山、南海嘅交通要道嘅關係，所以日日都經常有好多車行呢條隧道過河嘅，車流量從5.5萬曱車激增到10.5萬曱，搞到政府想話整如意坊隧道同埋洲頭咀隧道嚟緩解呢條隧道嘅壓力。

## 参考
昂昂溪區

**昂昂溪區**（）係中國黑龍江省齊齊哈爾嘅一個市轄區。面積623km²，人口9萬。轄4條街道，1個鎮，1個民族鎮。昂昂溪個名係清末當地**昂阿奇屯**嘅訛轉，「昂阿奇」係達斡爾話，意思係「狩獵場」。清末東清鐵路穿過呢道，於是發展爲街區。
*街道：新興街道、新建街道、林機街道、道北街道
*鎮：榆樹屯鎮
*民族鎮：水師營滿族鎮
宜秀區

**宜秀區**（）係中國安徽安慶嘅一個市轄區。面積445km²，人口24萬。轄2條街道，3個鎮，2個鄉。
*街道：大橋街道、菱北街道
*鎮：大龍山鎮、楊橋鎮、羅嶺鎮
*鄉：白澤湖鄉、五橫鄉
龍沙區

**龍沙區**係中國黑龍江省齊齊哈爾嘅一個區。面積188km²，人口34萬。轄6條街道，直轄一個鎮。
*街道：五龍街道、湖濱街道、江安街道、正陽街道、彩虹街道、南航街道
*鎮：龍沙區直轄地域

## 史
龍沙區得名自區內嘅龍沙公園，係齊齊哈爾老城區。「龍沙」來源於《後漢書·班超傳》一句「坦步葱雪，咫尺龍沙」，李白亦有句「將軍分虎竹，戰士臥龍沙」，起初「龍沙」係指西北嘅白龍堆沙漠，清初，濟隨父流放到齊齊哈爾，佢寫咗本書叫《龍沙紀略》，指嘅就係黑龍江地方。光緒二十三年（1897年）黑龍江將軍因為覺得「邊塞無佳境」，喺屯兵倉庫嘅地方堆土爲臺、掘池其下，開出個花園，修建咗萬壽亭、望江樓，起初叫倉西公園，1916年改名爲龍沙公園。

## 攷
*龍沙區政府
*龍沙區介紹
大觀區

**大觀區**（）係中國安徽安慶嘅一個市轄區。面積12km²，人口19萬。轄7條街道，1個鎮，2個鄉，3個管理區。大觀區得名自區內古蹟大觀亭（宜城八景之一）。
*街道：德寬路街道、玉琳路街道、龍山路街道、菱湖街道、集賢路街道、石化路街道、花亭路街道
*鎮：海口鎮
*鄉：十里鋪鄉、山口鄉
*管理區：大觀開發區、安徽安慶海口經濟開發區、皖河農場

## 攷、註
*大觀區政府
正257邊形

**正257邊形**係多邊形嘅一種，有257條邊，257個頂點，內角和係45900°，可以用尺規作圖畫出來。
正65537邊形

**正65537邊形**係多邊形嘅一種。一共有65537條邊，65537個頂點，內角和係11796300°，對角線有2147450879條。不過正65537邊形係可以用尺規作圖畫出嚟。

## 性質
### 角度
正65537邊形嘅形狀好複雜，邊亦都好多，幾乎係一個圓形咁滯。正65537邊形嘅圓心角同埋外角嘅大細係：

\frac{360^\circ}{65537} \approx {0.005493^\circ} \approx 19.775''

### 面積
半徑係1嘅圓內切正65537邊形嘅面積係：

\frac{65537}{2} \sin \frac{2 \pi}{65537} \approx 3.141592648777

佢個面積同圓周率極為接近。

### 邊長
如果假設圓嘅的半徑係1，係咁正65537邊形每條邊嘅長度係：
2\sin \frac{\pi}{65537} \approx 0.00009587
尺規作圖

**尺規作圖**（ ），又叫**古典作圖**，係一種畫圖法，即係只用兩臂夠長嘅圓規，加上冇刻度線又夠長嘅直尺，來畫出想要嘅幾何物體。把尺只能夠用來畫直線，圓規則只能夠畫圓形同埋截取經已畫出嘅兩點之間嘅距離。喺尺規作圖途中，唔准用量角器判斷啲角嘅大細。

## 要求

尺規作圖上嘅問題，只能夠用到下便嘅基本操作去解決，第啲操作，比如話喺尺上面畫刻度線，都唔用得：
* 已知兩點，可以用條直線將佢哋連埋；
* 已知圓心同半徑，可以畫一個圓形出來；
* 如果已經畫出嗰兩條線相交，可以畫出佢哋嘅交點，又可以細分做直線同直線相交、直線同圓相交、圓同圓相交呢三種情況。





除此之外，尺規作圖問題必須喺有限嘅步數內解決。所以好似取極限之類嘅問題，尺規作圖係做唔到嘅。例如：橢圓上所有嘅點都可以搵到，但係無辦法連續畫出橢圓嘅曲線。

## 例子
單憑直尺同圓規，已經可以畫出垂直嘅線。設想而家要畫出一條經過點 P 並且垂直於直線 AB 嘅線，靠住以下嘅步驟就可以做到：
*步驟一，曲線：攞住圓規，以點 P 為圓心畫一個圓形，令個圓形同直線 AB 相交於點 A' 同 B'。由於佢哋係同一個圓形嘅半徑，所以點 A' 及 B' 同點 P 係等距嘅 PA' = PB' 。
*步驟二，曲線：攞住圓規，分別以點 A' 同 B' 為圓心，以 PA' 同 PB' 為半徑畫圓形，令到呢兩個圓形除咗點 P 之外嘅另一個交點做 Q。
*步驟三，直線：攞住直尺，將點 P 同點 Q 連埋一齊，直線 PQ 就係想要嗰條垂直線。
以下係三個步驟嘅圖解：

## 歷史

尺規作圖係幾何學史上非常重要嘅一環：要研究幾何學，就實要做到將啲幾何物體畫出嚟；遠古時代嘅幾何學研究者並冇電腦等嘅現代架生，所以簡化講，佢哋要整出原始嘅間尺同圓規，仲要證明呢啲間尺同圓規真係畫到直線同埋圓形出嚟；而有咗畫直線同圓形嘅方法，佢哋就要靠呢兩樣嘢畫出更多唔同嘅幾何物體（尺規作圖）先至可以研究到幾何學。

## 參考
沖繩 (搞清楚)

**沖繩**（；；）可以指：

*沖繩縣，日本47個都府道縣之一。
*沖繩群島，琉球群島嘅一部分。
**沖繩島，沖繩群島嘅主島，沖繩縣治所在島。
*沖繩市，沖繩縣第二大城。
*沖繩 (小行星)，以沖繩嘅地名起名嘅一粒小行星。
*琉球，廣義上嘅沖繩，包括成個沖繩縣同埋鹿兒島縣嘅奄美群島。
老奧巴馬

**老奧巴馬**（**Barack Hussein Obama, Sr.**，）係肯雅嘅經濟學家，曾經留學美國。1982年喺賴羅比一場車禍入面死咗。

渠個仔係第44任美國總統奧巴馬。

## 出面網頁
棲霞區

**棲霞區**係中國江蘇南京市嘅一個區。面積340km²，人口32萬。棲霞區北面係長江，東面係句容，西面係南京市區，南面係江寧區。轄10條街道。
*街道：堯化街道、馬群街道、邁皋橋街道、燕子磯街道、棲霞街道、龍潭街道、仙林街道、靖安街道、八卦洲街道、西崗街道

## 史
棲霞區源自民國時嘅第九區（燕子磯區）同第十區（孝陵區），個名取自南朝古剎棲霞寺。

## 攷
*棲霞區政府

類:南京政區
嶽麓區

**嶽麓**（）係中華人民共和國湖南省長沙市嘅市轄區。面積552km²，人口80.2萬（2012年）。嶽麓區位於長沙市中心西面，喺1996年4月22號成立，區治喺金星路（望嶽街道）。

## 史
嶽麓區得名自區內嘅嶽麓書院。喺民國時就有設嶽麓區，喺1950年4月時嶽麓同金盆、文藝、會春合併做郊區。1959年3月31號長沙縣歸長沙市時，郊區併入長沙縣。1960年8月26號嶽麓從長沙縣度恢復返，1974年1月6號嶽麓併入西區，直到1996年4月22號先至恢復爲而家嘅嶽麓區。

喺1996年恢復嶽麓時，佢繼承咗原先西區嘅麓山南路、銀盆嶺、桔子洲、望月村4條街道，以及原先郊區嶽麓山、望嶽2個鄉，兼攞埋望城縣嘅天頂鄉，而區府喺銀盆南路89號。喺1996年長沙市區大變動時，解散咗郊區，郊區嘅農林漁牧場分曬畀新設嘅5個市區，其中嶽麓得到咗西湖漁場、嶽麓漁場、養鹿場、東方紅農場。

2000年時，嶽麓轄8街道、1鎮、2鄉；2004年，轄9街道、1鎮、1鄉；2008年，轄10街道、4鎮、1鄉；2012年轄15街、2鎮。

2012年7月，坪塘鎮、含浦鎮、天頂鄉改曬爲同名街道。當年9月，坪塘街道分爲坪塘、洋湖2處街道，含浦街道分爲含浦、學士2處街道；同時將觀沙嶺街道嘅銀橋社區、西湖街道金星社區嘅部分（銀雙路以北）劃去銀盆嶺街道；而嶽麓街道靳江河以南部分歸洋湖街道。

## 政區
轄15條街道，2個鎮。
*街道：嶽麓街道、桔子洲街道、望月湖街道、銀盆嶺街道、觀沙嶺街道、西湖街道、望城坡街道、望嶽街道、咸嘉湖街道、梅溪湖街道、天頂街道、坪塘街道、洋湖街道、含浦街道、學士街道
*鎮：蓮花鎮、雨敞坪鎮
此外重有2個景區、2個園區：
*景區：嶽麓山風景名勝區麓山景區、桔子洲景區
*園區：大學科技園、嶽麓科技產業園

## 註、攷
洛溪大橋

**洛溪大橋**係中國廣東省廣州市海珠區同埋番禺區交界嘅一條橋，呢條橋喺廣州市海珠區同埋番禺區嘅珠江瀝滘航道上面，係連接海珠區同埋番禺區嘅交通要路。

## 連接位置
北邊連接廣州大道南，南邊連接105國道。

## 長度
橋全長1916米，主橋長480米，闊15.5米。

## 落成時間
呢條橋喺1984年10月正式郁手，起到1988年完工通車。呢條橋係全國政協副主席霍英東先生捐咗1千幾萬蚊人民幣嚟起嘅，由番禺路條公司負責管理。喺嗰陣係亞洲同類橋樑之冠，排全世界第六名。

## 收費問題嘅解決
喺呢條橋從啱啱起好通車開始，到2005年之前，都係一直喺度收緊錢嘅，後嚟一直有詏數。重有律師因為呢單嘢就大鬧政府，向全民提出公益訴訟。收尾廣東省政府話喺2005年7月1號停嗮收費，結束咗17年嘅收費歷史。呢條橋為咗交通嘅分流同埋橋樑免費之後洛溪大橋嘅車流量激增嘅問題，政府開始對洛溪大橋進行交通管制。而唔畀行洛溪大橋嘅車全部都兜嗮去番禺大橋同埋南沙港快速路啦。
武昌

**武昌**（），係武漢三鎮之一，狹義上嘅武昌係指家下嘅**武昌區**，係原先武昌市嘅主體，廣義上嘅武昌係指長江以南嘅武漢市區，亦都係武漢市民習慣意指，包括家下武昌區、青山區、洪山區三個區外加東湖新技術開發區。

## 史
武昌歷史1800年，起源自三國，當時曹操孫權相爭，喺長江中游軍事對峙，其中武漢到鄂州一帶因為駐紮咗大型軍事基地，就形成咗個墟，因為係「因武而昌」，所以叫「武昌」，又有講法話孫權想「武運昌盛」，所以起呢個地名，後來歷史「武昌」同「鄂州」兩個名輪流換，到元代先固定叫武昌。

武昌城形成咗後，越來越繁榮，加之位置特殊，於是喺荊楚地位上升，元明兩代超過咗荊州做咗湖北省府。明末武昌對面發展咗，成武昌、漢陽、漢口「三鎮鼎立」，清朝設**武昌府**，成為湖北巡撫、湖廣總督（後來嘅兩湖總督）嘅辦公所在。

1911年10月10號中國同盟會喺孫中山領導下武昌起義，之後係辛亥革命，結束咗中國兩千年君主制。1927年北伐軍攻落武昌之後，將三鎮合爲市，即係武漢，後來一度又拆解三鎮，武昌做咗**武昌市**，爲湖北省會，至今依然係湖北省機關駐地。共和國時又再合成武漢市，而喺武漢市區外另置武昌縣，不過武昌縣同武漢市區嘅**武昌部分**唔係同一地方，1995年因為都市化，武昌縣撤換爲江夏區。

## 武昌區
武昌區面積87.42km²，人口113萬（2007年數據），轄15條街道。
*街道：積玉橋街道、楊園街道、徐家棚街道、糧道街道、中華路街道、黃鶴樓街道、紫陽街道、白沙洲街道、首義路街道、中南路街道、水果湖街道、珞珈山街道、石洞街道、南湖街道、東湖風景區街道

## 攷
*武昌區政府
江寧

**江寧**（；普通話拼音：Jiāngníng）係中國江蘇省南京市嘅一個區，面積1561 km²，人口128萬（2018年）。

## 史

江寧係南京嘅古名，南京嘅簡稱「寧」就係出自於佢。同時江蘇嘅「江」亦出自江寧，喺清朝拆江南省做江蘇同安徽時，江蘇省名來自江寧府同蘇州府嘅合名。西晉太康元年（280年）改建業（南京嘅古名）爲秣陵縣，然後從秣陵縣中分出個**臨江縣**，遞年話呢度「外江無事」，於是改臨江縣做**江寧縣**，話呢度喺長江邊而又社會安寧。

隋大業元年（605年）縣治由江寧鎮搬去冶城（今日南京建鄴區朝天宮一帶）。唐武德三年（620年）改名爲**歸化縣**，武德八年（625年）又改叫**金陵縣**，遞年武德九年（626年）又改爲**白下縣**，到貞觀九年（635年）先恢復爲江寧縣，不過到上元二年（761年）又改叫**上元縣**。

五代十國時，楊吳天祐十四年（917年）又從上元縣分割出個江寧縣，然後兩個縣治都喺金陵城，以秦淮河爲界，之後兩縣分治一城嘅情況延續到清末。期間南京所在嘅府叫過做江寧府，使南京城得過江寧呢個名。

1912年（民國元年），中華民國廢上元縣，合併到江寧縣，同時江寧縣治搬出南京城，將南京城劃成市區做行政市。江寧縣由江蘇省管轄。

2000年，因為都市化，江寧縣改編爲市轄區，做**江寧區**，直至而家。

江寧文化底蘊深厚，一啲典故如謝安隱居過江寧嘅東山，後來出山爲相，稱之為「東山再起」。

## 江寧開發區
江寧開發區嘅位置就喺區內。1997年2月2號，佢承認爲國家級尖端新技術產業開發區。2001年7月，呢個區域獲得ISO14001環境管理體系資格證。2002年7月，佢攞到江蘇省電子及資訊產業基地嘅稱號。

## 政區
江寧轄10條街道、5個單位，再下分成129個社區、72條村。
* 街道：東山街道、秣陵街道、湯山街道、淳化街道、祿口街道、江寧街道、谷里街道、湖熟街道、橫溪街道、麒麟街道
* 單位：青龍山林場、江寧開發區、江寧濱江開發區、江寧高新技術產業園、麒麟科技創新園（生態科技城）

## 註

## 攷
好心情

《**好心情**》（英文：**All Time High**）係香港電台第二台一個深夜節目，由2007年6月11日到2007年11月9日，逢禮拜一到禮拜五凌晨12點到2點播出，初時主持係陳小芝、侯嘉明同梁德輝，編導係陳小芝，監製係馮偉棠。隨著主持侯嘉明同陳小芝先後走咗，節目喺2007年11月9號播最後一集，11月12號開始改做由歐陽德勛主持嘅《音樂有德勛》。

|colspan="3" align=center|香港電台第二台節目
|-
|width=25% align=center|**上一節目**講東講西
|width=50% align=center|**好心情**2007年6月11號-2007年11月9號
|width=25% align=center|**下一節目**音樂有德勛
|-
蚱蜢

**蚱蜢**又叫**草蜢**，學名叫**錐尾亞目**（***Caelifera***），係直翅目一類草食性昆蟲。
## 順便睇
*掟屎蜢
柏豐28

**柏豐28**（）係香港一棟單幢式住宅物業，喺九龍大角咀必發道28號（近塘尾道），屬32號校網 ，由新鴻基地產同市區重建局夾份發展，24層樓高，一共有94個單位。

## 隔籬
* I-home

## 參考
紐奧良

**紐奧良**（英文：**New Orleans**，法文：**La Nouvelle-Orléans**），舊譯**紐柯連**，係美國南面主要港口，亦係路易斯安那州最大城。
翠峰廿八

**翠峰廿八**（）係香港一棟單幢式住宅物業，喺九龍深水埗大埔道20-28號，由麗新集團發展起嘅。物業有28層樓高，一梯兩伙，有53個1,134到1,428平方呎咁大嘅3房單位。

## 參考
蚱蜢 (咯嗲)

**蚱蜢**係種綠色咯嗲，材料包括有三分一杯鮮忌廉、三分一杯白色可可甜酒同三分一杯綠薄荷薄荷酒。做法係將全部材料放落搖酒壺搖勻，倒入咯嗲杯度。呢隻酒係由美國路易斯安那州紐奧良一間酒吧發明。
李登輝

**李登輝**（）係臺灣政治人物，中國國民黨前成員，亦係前中華民國總統，任期由1988年做到2000年，卸任總統後脫離國民黨，並協助推動成立台灣團結聯盟（台聯），政治立場明顯主張台灣獨立。

## 身世
李登輝嘅出身，有啲人話佢係日本人，佢自己都話自己22歲之前係一個日本人。李登輝接受過日本嘅皇民教育，之後去過日本同美國留學，並獲得碩士同博士學位。正因為佢喺美國留學十幾年，先至避過國民黨嘅白色恐怖時代。佢返到臺灣後俾蔣經國睇中同欣賞，於是就勸佢加入國民黨。1971年佢加入國民黨之後，曾經做過行政院政務委員、台北市長、台灣省主席同副總統。

## 總統兼國民黨主席
1988年1月13號，蔣經國死，李登輝根據憲法做咗中華民國總統。由於佢資歷淺，好多國民黨保守嘅元老，包括蔣介石老婆宋美齡唔妥佢，經過半年代理之後，李登輝總統最後喺當時既副秘書長宋楚瑜嘅支持下，終於喺7月7號正式做國民黨主席，緊黨政大權，繼承國民黨大統。其後佢踢走俞國華，搵國民黨秘書長李煥做行政院長，籍此離間班元老。

1990年2月11號，李登輝想連任總統，但班元老始終唔妥佢，想拉佢落馬，於是成為「非主流派」，企圖搵林洋港同蔣緯國做正副總統。最後喺其他大佬協調嘅情況下，李登輝最終成功當選第8任中華民國總統，佢之後搵軍人大佬、國防部長郝柏村做行政院長，迫佢交出軍權，因為咁，佢先至有機會全面掌握黨政軍大權，去全面推動民主改革。第9屆中華民國總統選舉，佢以54%得票當選，成為台灣第一位民選總統。

第10屆中華民國總統選舉時國民黨分裂，國民黨提名時任副總統嘅連戰參選，前台灣省長宋楚瑜退黨參選。選舉過程中，宋楚瑜嘅選情原本睇好，但係國民黨議員揭發興票案醜聞之後急轉直下，最終在野民進黨嘅陳水扁以39.3%嘅得票率當選總統，多過第二嘅宋楚瑜三十萬票。好多國民黨員認定李登輝幕後操作「棄連保扁」，以至之後李登輝交出黨主席同總統嘅寶座，2001年佢被國民黨開除黨籍，之後成立台灣團結聯盟（台聯）（執政時期支持台獨）

## 卸任後
2007年曾經去日本參拜靖國神社，因為佢嘅大佬李登欽係台籍日本軍人，喺二戰戰死沙場之後被供奉喺靖國神社入面。

2020年2月8號，李登輝喺屋企濁嚫，留醫近半年後喺7月30號逝世。

## 參考

## 出面網頁

* 第7~9任 李總統登輝先生，中華民國總統府 
* 行憲後歷任副總統，中華民國總統府 
* 主席 - 中國國民黨全球資訊網 KMT Official Webstie 
* 
*
自護公國

**自護公國**（日文：**ジオンこうこく**，英文：**Principality of Zeon**）係動畫機動戰士高達系列入面一個虛構國，晌月光後面，離地球最遠嘅太空殖民地。
地球聯邦

**地球聯邦**（日文：**地球連邦**，英文：**Earth Federation**）係動畫機動戰士高達系列入面一個虛構國，統治成個地球同附近嘅太空殖民地。
曾國藩

**曾國藩**（），原先叫**子城**，譜名**傳豫**，字**伯涵**，號**滌生**；大清湖南長沙府湘鄉白楊坪（而今嘅湖南婁底雙峰縣荷葉鎮天子坪）人。

佢係中國近代政治人、軍人、理學家、文學家，同埋胡林翼並稱為「曾胡」，不過喺討伐太平軍嗰陣，曾經大規模屠殺平民，於是大家將佢同佢細佬曾國荃一齊叫做曾剃頭或者曾屠戶。

佢同李鴻章、左宗棠、張之洞並稱「晚清四大名臣」。做官最高做到武英殿大學士、兩江總督、直隸總督。同治年間，畀清穆宗封做一等「毅勇侯」，而且爾個封號可以世代傳承，謚號係「文正」。

佢有兩個仔，二仔曾紀澤係晚清外交家，三仔曾紀鴻係晚清數學家，孫仔曾廣鑾係晚清資政院議員。
瑞昌

**瑞昌**係中國江西九江嘅一個縣級市。面積1442km²，人口45萬。轄2條街道、8個鎮、8個鄉、3個管理區。
*街道：湓城街道、桂林街道
*鎮：碼頭鎮、白楊鎮、南義鎮、橫港鎮、范鎮、肇陳鎮、高豐鎮、夏畈鎮
*鄉：樂園鄉、洪一鄉、花園鄉、洪下鄉、武蛟鄉、橫立山鄉、黃金鄉、南陽鄉
*管理區：賽湖農場、青山林場、大德山林場

## 史
*三國時孫權同曹操打過赤壁之戰之後，遣程普喺道屯兵，設咗個赤烏鎮，當時有講「赤烏之瑞，瑞應武昌」。
*唐建中四年（783年）設赤烏場。
*五代南唐昇元三年（939年）升場爲縣，改名做瑞昌縣，寓意「祥瑞榮昌」

之後1050年未變過，1989年撤換爲市，畀九江市代管。2005年瑞昌地震時有好多死傷。

## 氣候
年均温17.5℃，年均降水量1700mm，年日照時間2000h左右，無霜期240~280日。

## 攷
*中國瑞昌網
杜大偉

**杜大偉**（，，）係香港男演員，1998年第十一期無綫電視藝員訓練班畢業後入咗無綫電視，拍過好多套電影同電視劇，最出名角色包括《無頭東宮》嘅凌丹同埋《愛·回家》嘅楊乃閔。

2013年7月28號，杜大偉同圈外女友Stella結婚。

杜大偉亦同友人合資開設「倫哥私房菜」。喺2020年新冠肺炎疫情下，分店由五間縮到得一間營業。

## 演出作品
### 電視劇（無綫電視）
#### 1997年
*美味天王 飾 記　者

#### 1999年
*寵物情緣（第2集）
*洗冤錄 飾 皇爺（第12集）
*創世紀 飾 賓　客
*鑑證實錄II 飾 區展龍（「區家綁架謀殺案」：區瑞慶同余彩娟細仔）
*人龍傳說 飾 村民（第13集）
*茶是故鄉濃 飾 家　丁、榮耀祖手下

#### 2000年
*男親女愛 飾 保安主任（第12集）

#### 2001年
*陀槍師姐III 飾 宋子傑

#### 2002年
*無頭東宮 飾 凌　丹
*洛神 飾 周祥（第9集）
*烈火雄心II 飾 金毛強（梁愛芬朋友）（第20-22、31集）
*蕭十一郎 飾 無垢山莊家丁
*談判專家 飾 阿　傑

#### 2003年
*洗冤錄II 飾 村民（第7集）、何大興（第10集）
*衛斯理 飾 沙　漠

#### 2004年
*怪俠一枝梅 飾 阿  蟻
*陀槍師姐IV 飾 宋子傑
*無名天使3D 飾 男　子
*御用閒人 飾 店小二

#### 2005年
*我的野蠻奶奶 飾 參賽夫婿（第4集）
*點指賊賊賊捉賊 飾 邵大偉

#### 2006年
*天幕下的戀人 飾 婚姻註冊官
*鳳凰四重奏 飾 亞　財（清末及五四運動）、永香樓助理（現代）
*賭場風雲 飾 Peter

#### 2007年
*歲月風雲 飾 醫生
*兩妻時代 飾 男徵婚者

#### 2008年
*原來愛上賊 飾 疑　犯、急診醫生

#### 2009年
*老婆大人II 飾 侍應生（第23集）
*烈火雄心3 飾 高浩南同學

#### 2010年
*女王辦公室 飾 餐廳經理
*秋香怒點唐伯虎 飾 文人
*飛女正傳 飾 新郎
*談情說案 飾 男戶主
*刑警 飾 精神科醫生

#### 2011年
*女拳 飾 苦力
*Only You 只有您 飾 律師
*七號差館 飾 毛大志
*點解阿Sir係阿Sir 飾 其他學校教練
*誰家灶頭無煙火 飾 陳子昌
*怒火街頭 飾 檢控官
*真相 飾 陳啟東
*紫禁驚雷 飾 御前侍衛
*潛行狙擊 飾 康仔
*法證先鋒III 飾 民父

#### 2012年
*當旺爸爸 飾 攝影師
*拳王 飾 阿達
*心戰 飾 主持
***[[愛·回家 (第一輯)]]** 飾 **楊乃閔（細楊生）**
*衝呀！瘦薪兵團 飾 主持
*護花危情 飾 殺手
*怒火街頭2 飾 師爺
*造王者 飾 朝廷大臣
*天梯 飾 才
*雷霆掃毒 飾 龍手下
*我外母唔係人 飾 司儀

#### 2013年
*仁心解碼II 飾 應徵者
*情逆三世緣 飾 馬騮
*神鎗狙擊 飾 收數佬（第7集）
*巨輪 飾 花灑強

#### 2014年
***[[忠奸人]]** 飾 **'伍承義（十仔）**'
*我們的天空 飾 何仲希
*使徒行者 飾 許家維
*名門暗戰 飾 黎俊

#### 2015年
*師奶MADAM 飾 Richard
*四個女仔三個BAR 飾 裘百通
*樓奴 飾 吳生
*無雙譜 飾 岳老闆

#### 2016年
*愛情食物鏈 飾 Albert
*鐵馬戰車 飾 安
*警犬巴打 飾 律師
*潮流教主 飾 品牌商
*EU超時任務 飾 Ivan友人
*純熟意外 飾 甘神醫（青年）
*一屋老友記 飾 怒漢
*愛·回家 (第二輯) 飾 楊乃閔（細楊生）
*愛·回家之八時入席 飾 蔡San
*律政強人 飾 李新
*幕後玩家 飾 陳生

#### 2017年
*味想天開 飾 黃保言
*乘勝狙擊 飾 馬主（第2集）
***[[愛·回家之開心速遞]]** 飾 **關彼得（Peter）**'
*與諜同謀 飾 Samuel
*心理追兇 Mind Hunter 飾 吳家良
*全職沒女 飾 David
*同盟 飾 李鐵岳（李議員）
*老表，畢業喇！ 飾 Juliet父親
*誇世代 飾 爛命茄

#### 2018年
***[[愛·回家之開心速遞]]** 飾 **關彼得（Peter）**'
*波士早晨 飾 陳瑞年
*翻生武林 飾 村民
*逆緣 飾 曲兆良
*天命 飾 愛新覺羅·永瑆
*再創世紀 飾 主播
*是咁的，法官閣下 飾 龍康城（Lone）
*大帥哥 飾 麥家富
*救妻同學會 飾 趙志普

#### 2019年
***[[愛·回家之開心速遞]]** 飾 **關彼得（Peter）**'
***[[福爾摩師奶]]** 飾 **白羅拔（白警司，牛雜仔）**
*十二傳說 飾 莫世倫
*解決師 飾 George

#### 2020年
***[[愛·回家之開心速遞]]** 飾 **關彼得（Peter）**'
*丫鬟大聯盟 飾 工部尚書
*黃金有罪 飾 鍾邦
***[[十八年後的終極告白]]** 飾 **施文虎（Tiger）**
*殺手 飾 坤少
*迷網 飾 巫教授
*使徒行者3 飾 鄧律師

#### 2021年
***[[愛·回家之開心速遞]]** 飾 **關彼得（Peter）**'
*堅離地愛堅離地 飾 希父
*伙記辦大事 飾 律師
*逆天奇案 飾 高級督察
*一笑渡凡間 飾 慧遠禪師
*寶寶大過天 飾 康安然（Eric）
*七公主 飾 黎大狀
*我家無難事 飾 凌亦和（Sam）
*星空下的仁醫 飾 趙醫生

#### 2022年
***[[愛·回家之開心速遞]]** 飾 **關彼得（Peter）**'
*鐵拳英雄 飾 彭堅（年青）
*十八年後的終極告白2.0 飾 許志祥
*回歸 飾 醫生
*痞子殿下 飾 客人
*美麗戰場 飾 水哥
*法證先鋒V 飾 胡定軒
*輕·功 飾 館長

#### 2023年
***[[愛·回家之開心速遞]]** 飾 **關彼得（Peter）
*[[廉政狙擊]] 飾 曹國敬（曹Sir）
*[[新四十二章]] 飾 士多老闆
*[[法言人]] 飾 方頌文
*[[隱門]] 飾 法官
*[[靈戲逼人]] 飾 偉

====2024年====
***愛·回家之開心速遞** 飾 **關彼得（Peter）**
*旁觀者 飾 講師
*逆天奇案2 飾 火

#### 2025年
*痞子無間道 飾 恭喜您
*刑偵12 飾 何啟軒
*巨塔之后 飾 歐陽日璘

## 電影
*1999年：《童黨之金牌少年犯》      
*1999年：《怪異集之快離開吧》     
*2001年：《野獸童黨》
*2001年：《鎗神傳說》  
*2002年：《少年槍黨》
*2003年：《風繼續吹》   
*2003年：《香港特區警察系列之兵捉賊》
*2003年：《江湖篇之大佬》     
*2003年：《星夢情真》 
*2003年：《懵伯》  
*2004年：《失敗家族》 

## 節目主持
*求其一個夢
*放學ICU
*智激校園

## 其他無綫電視節目
*2010年：非凡任務GoGoGo 飾 雷霆特警Captain D

## 註

## 出面網頁
*
王靖怡

**王靖怡**（，）係前無綫電視基本藝人合約女藝員。參加第26期無綫電視藝員訓練班成為藝員，之後拍電視劇。2018年5月同無綫電視結束合約。

## 演出作品
### 電視劇（無綫電視）

*2013 愛·回家 飾 學生（第251集）、Eunice（第260集）、周太（第353集）、小苦妹（第389-390集）
*2013 神鎗狙擊
*2013 My盛Lady
*2014 忠奸人
*2014 老表，你好Hea！ 飾 護士
*2016 警犬巴打
*2016 潮流教主
*2016 廉政行動2016
*2014 載得有情人
*2014 廉政行動2014
*2014 八卦神探
*2014 再戰明天
*2016 為食神探
*2016 性在有情
*2015 實習天使
*2015 天眼
*2016 超能老豆
*2015 刀下留人
*2015 收規華
*2016 完美叛侶
*2016 流氓皇帝
*2015 東坡家事
*2016 律政強人
*2014 忠奸人
*2016 來自喵喵星的妳
*2016 殭
*2016 純熟意外
*2015 張保仔
*2016 一屋老友記
*2016 公公出宮
*2016 巾幗梟雄之諜血長天
*2016 EU超時任務
*2014 使徒行者
*2016 巨輪II 
*2017 味想天開
*2017 迷
*2017 與諜同謀
*2017 全職沒女
*2018 宮心計2深宮計
*2018 天命

## 參考

靖怡
網絡備案

**備案**，又叫**中華人民共和國網絡實名制**，由工信部發行，所有喺中國大陸託管嘅網站都要進行備案。

## 史
2000年9月嘅《中華人民共和國電信條例》指出，所有託管喺中國大陸嘅域名都要有一個證書，網站託管商必須要禁止證書唔符合嘅網站訪問。

一啲外國公司，例如Google，摞唔到證書但又想喺中國託管，就要同一啲中國公司合作嚟用佢哋嘅證書。

## 點樣備案
一般嚟講，首先要企喺一塊印有工信部Logo嘅幕布前面影相，要求係要去指定地點拍攝，但係好多提供商貪方便，都會快遞幕布畀客戶自己影（2013年開始呢種行為被批評）。然後，複印各種證件（身份證之類），然後簽幾份文件，根據唔同提供商有所唔同，大體上有網站備案信息真實性核驗單、網絡接入服務合同、互聯網信息安全備案責任書、XXX（託管提供商嘅名）備案資料提供、域名證書（通常喺大陸提供商註冊嘅域名先至有證書）。

資料準備充足，提交畀提供商，提供商會幫你上傳到工信部，等20日左右就有回覆。如果被拒絕，就要重新執行上邊嘅步驟。

由於好多時被拒絕都係根據審核員心情而定，所以備案引起好多爭議。
鐵鋒區

**鐵鋒區**係中國黑龍江省齊齊哈爾嘅一個市轄區。面積695km²，人口33.2萬（2004年數據）。轄7條街道、1個鄉、1個管理區。
*街道：站前街道、南浦街道、通東街道、光榮街道、龍華街道、北局宅街道、東湖街道
*鄉：扎龍鄉
*管理區：齊齊哈爾種畜場

## 史
鐵鋒區以前叫**鐵東區**，意思係鐵路以東。抗戰之後政府將齊齊哈爾滿洲國時期11個區整成6個區，第六區就係鐵鋒區嘅來源；1954年第六區同第五區一部分合併成鐵東區，1958年搞人民公社，呢6個區變成10個公社，1961年又恢復爲6個區，將鐵鋒、火車頭、和平三個公社合併成鐵鋒區，個名源自鐵鋒公社。
柴桑

**柴桑**（）係中國江西九江嘅市轄區。面積911km²，人口34萬（2006年數據）。轄7個鎮、5個鄉、4個管理區。
*鎮：沙河街鎮、馬回嶺鎮、江洲鎮、城子鎮、港口街鎮、新合鎮、獅子鎮
*鄉：永安鄉、湧泉鄉、新塘鄉、城門鄉、岷山鄉
*管理區：沙河經濟技術開發區、新洲墾殖場、賽城湖水產場、岷山林場

## 史
*漢高祖6年（前201年）置柴桑縣
*南朝梁太清2年（548年）柴桑縣分出咗個**汝南縣**
*隋開皇18年（598年）汝南改名做**彭蠡縣**
*大業3年（607年）再改名爲**湓城縣**
*唐武德4年（621年）湓城分出個**潯陽縣**，遞年又分出楚城縣，武德8年（625年）湓城併入潯陽，貞觀8年（634年）楚城併入潯陽
*五代南唐昇元3年（939年）改名做**德化縣**
*1914年因為江西、福建、四川都有叫德化嘅縣，於是改名爲**九江縣**
*2017年9月8號，撤縣改區，由九江縣改置爲**柴桑區**

## 氣候
年均温17℃，年均降水量1420.4mm。

## 攷
*柴桑區政府
侯斯頓

**侯斯頓**（**Houston**），舊譯**曉士頓**，係美國德薩斯州最大城市，面積1553平方公里，人口216萬。

## 運動
* 侯斯頓火箭

## 文獻

類:德薩斯州城市
阿基諾二世

**阿基諾二世**（**Benigno Aquino, Jr.**，）係菲律賓總統馬可斯執政時期嘅反對派領袖。

1967年佢當選做菲律賓參議員。1972年馬可斯實施戒嚴，拉咗阿基諾同韞住佢，1977年判佢死刑，1980年放佢去美國。1983年8月21號阿基諾結束流亡返番菲律賓，喺馬尼拉機場被人開槍打死。

## 相關人物
*阿基諾夫人：佢老婆，菲律賓第11任總統
*阿基諾三世：佢個仔，菲律賓第15任總統

## 參考
莫西

**莫西**（，）係埃及第5任總統，亦係頭一任民選總統，任期由2012年6月30號開始，但係響2013年7月3號畀埃及軍方拉咗落台。

2019年6月17號喺法庭講講下嘢猝死。

## 出面網頁
阿基諾三世

**阿基諾三世**（**Benigno Aquino III**，中文名叫**許漸華**，），係第十五任菲律賓總統，2010至2016年在任。佢亦係自由黨主席。

## 屋企

*阿基諾二世：佢阿爸，菲律賓反對派領袖
*科拉桑（阿基諾夫人）：佢阿媽，菲律賓第11任總統

## 總統任內事件
* 馬尼拉人質事件
* 2013年菲律賓公務船射殺臺灣漁民事件
* 南海仲裁案
競輪

**競輪**（中國大陸跟日文音譯**凱琳**）係種起源自日本嘅場地單車比賽項目。參賽單車先由電單車帶著慢慢行幾個圈（約莫1300-1400米），之後電單車會離開，參賽單車要鬥快踩埋最後兩三個圈（600-700米）去終點。
李奇威

**李奇威**（**Matthew Ridgway**，）係美國陸軍上將，出名事跡係喺韓戰入面救返敗退緊嘅聯合國軍，阻止中國人民志願軍攻勢，令北韓唔能夠打敗南韓。蘋果日報專欄評論員陶傑話，就係因為噉，中國大陸官方將佢個名譯做**李奇微**踩低佢。

## 參考
賴恩奧尼路

**賴恩奧尼路**（**Ryan O'Neal**，）係美國男演員，加州洛杉磯出世，參演電影作品包括《愛情故事》（Love Story）同《紙月亮》（Paper Moon）。

## 出面網頁

類:美國電影男演員‎
海格

**海格**（**Alexander Haig**，）係美國陸軍上將，打過韓戰同越戰，亦都做過白宮幕僚長（1973-1974年）、北約盟軍最高司令（1974-1979年）同美國國務卿（1981-1982年）。
比什凱克

**比什凱克**（柯爾克孜文：**Бишкек**）係吉爾吉斯首都。

## 氣候
比什凱克屬溫帶大陸性濕潤氣候，冬季會跌到攝氏0度樓下。

## 參考
拉巴特

**拉巴特**（ ）係摩洛哥嘅首都同埋第二大城市，全國政治、文化同埋交通中心。喺摩洛哥西北部，面向大西洋。

拉巴特都會區有180萬人，有全國重要嘅紡織業同埋建築業，自從1912年就係摩洛哥嘅首都。

## 歷史
拉巴特喺1146年開埠。嗰陣，穆瓦希德王朝嘅哈里發阿卜杜勒·慕敏為咗過海打伊比利亞半島，喺近海古城薩累嘅廢墟嗰度起咗拉巴特呢座城堡。

## 攷
阿布札

**阿布札**（）係尼日利亞嘅第六大城市同埋首都，喺尼日利亞中央地帶嘅聯邦首都直轄區（FCT）。佢係一個主要起喺1980年代嘅規劃城市，1991年12月12號取代尼日利亞人口最多嘅城市拉哥斯成爲首都。截至2015年，個城總共有124萬人。

## 文獻
阿什哈巴德

**阿什哈巴德**（，土庫曼：**Ashgabat**）係土庫曼首都。
## 氣候
阿什哈巴德屬沙漠氣候，全年都好乾燥。

## 參考
盧森堡城

**盧森堡城**（盧森堡文：**Stad Lëtzebuerg**）係盧森堡首都，喺1994年被聯合國教科文組織列為世界文化遺產。
利雅得

**利雅得**（）係沙地阿拉伯首都同理最大城市。利雅德係一座典型綠洲城市，人口大約570萬人，加埋周圍都會圈大約有730萬人。

## 氣候

利雅得屬於熱帶沙漠氣候，炎熱乾燥，最高氣溫可以去到45℃。

## 人口

以下嘅表顯示利雅得人口變化：

## 交通

### 機場
哈立德國王國際機場（IATA：**RUH**）喺利雅得以北35公里。

### 道路

### 鐵道運輸

### 巴士

## 參考
多哈

**多哈**（），又譯**杜哈**，係卡塔爾首都，亦係卡塔爾第一大城市以及全國經濟、交通同文化集中地。

## 氣候
多哈屬於沙漠氣候，全年平均雨量唔多，只有75毫米。多哈嘅夏天好長，由5月開始一直到9月，夏天平均高温超過38°C（100°F），成日接近47°C（117°F）。另外喺5月同6月，濕度亦好低，成個夏天總降雨量幾乎係 0，即使喺其他月份，降雨量亦小過 20毫米。

## 人口
同阿聯酋一樣，多哈市大多數都係僑民。佢哋主要喺東南亞同南亞嚟，包括印度、巴基斯坦、斯里蘭卡、尼泊爾、菲律賓、孟加拉同印尼。

## 經濟
多哈依賴石油同天然氣出口，係卡塔爾嘅經濟命脈。

## 交通

### 機場

哈馬德國際機場喺2014年4月30號完工，取代多哈國際機場（喺2014年5月27號關閉），機場提供定期航班往返5大洲主要城市。

### 鐵路
 
多哈地鐵喺2019年5月8號通車，有4條路綫，全長300公里，一共有100個車站。截止2020年2月一共營運76公里，40個車站。喺2020年通車，總長度19公里。

## 友好城市
* 巴西利亞
* 埃文河畔斯特拉特福
* 阿爾及爾
* 安曼
* 北京 
* 博薩索
* 休斯敦
* 麥納麥
* 馬貝拉
* 路易港
* 地拉那
* 突尼斯

## 參考
達喀爾

**達喀爾**（；）係塞內加爾首都，亦係塞內加爾最大嘅城市。2014年攞過廣州國際城市創新獎。

呢度將會舉行2026年夏季青年奧林匹克運動會，係非洲同埋穆斯林地區（狹義上）頭一個舉辦奧運會嘅城市。

## 註

類:塞內加爾地理
阿布扎比

**阿布扎比**（，又叫**亞布達比**）係阿剌伯聯合酋長國首都，亦係阿布扎比酋長國嘅首府。

## 氣候
阿布扎比成日唔落雨，全年平均雨量係392毫米。6月到9月一般係既炎熱又乾燥嘅季節，平均氣溫攝氏40度；由10月到5月嘅天氣一般好好；1、2月份比較涼爽，可能需要著薄風褸。

## 人口
下面圖表顯示1960-2018年嘅人口轉變：

## 交通

### 機場
阿布扎比國際機場同杜拜國際機場一樣係中東航空中轉點之一，航線遍布亞洲、大洋洲、非洲、歐洲、美洲。

## 文化
### 博物館
*阿布達比羅浮宮
*阿布達比古根漢博物館（Guggenheim Abu Dhabi）：係一座佔地三公頃嘅美術館，由法蘭克·蓋瑞設計，喺薩迪雅特島（Saadiyat Island）。

## 參考